Jermenija paralizovana: Opozicija blokira, puteve, mostove i institucije (video) - 02.05.2018, Sputnik Srbija\nProtesti su nastavljeni u Jermeniji nakon što parlament nije izabrao opozicionog lidera Nikola Pašinjana za premijera. Demonstracije su počele blokadom puteva u... 02.05.2018, Sputnik Srbija\n10:54 02.05.2018 (Osveženo: 15:58 02.05.2018)\n© Sputnik / Uđi u foto-galerijuSituacija u Jermeniji\nProtesti su nastavljeni u Jermeniji nakon što parlament nije izabrao opozicionog lidera Nikola Pašinjana za premijera. Demonstracije su počele blokadom puteva u jermenskoj prestonici, kao i onih koji vode ka aerodromu.\nBlokada je stihijska, osim puteva koji vode ka aerodromu. Kako navodi jermenski portal „1in“, tamo se već nalaze desetine automobila. Policija je nagomilala snage kod puta koji vodi ka aerodromu.\nDemonstranti su blokirali zgrade Ministarstava obrazovanja, nauke i dijaspore u Jerevanu.\nBlokirana je i zgrada Opštine u drugom po veličini gradu Jermenije — Grumi.\nPredsednik Jermenije Armen Sarkisjan pozvao je političke partije da nastave dijalog i do kraja nedelje nađu rešenje za krizu u državi.\nPredsednica Skupštine Ari Bablojan saopštila je da će drugi krug izbora za premijera Jermenije biti održan na specijalnoj sednici parlamenta 8. maja.\nMeđutim, Nikol Pašinjan nije isključio mogućnost bojkota prevremenih parlamentarnih izbora, ako premijer i dalje bude iz Republikanske partije.\nRanije je Pašinjan pozvao svoje pristalice da jutros počnu velike akcije građanske neposlušnosti. On je, između ostalog, pozvao na „blokadu svih puteva, između ostalog i onih koji vode ka aerodromu“ kako ne bi dozvolili vlasti da „ukrade pobedu naroda“. Pritom, na sednici parlamenta lider opozicije je izjavio da isključuje scenario nasilnog preuzimanja vlasti.


Додељене награде за пословну изврсност – „Оскар квалитета 2019“\t| Ministarstvo privrede Republike Srbije\nDodeljene nagrade za poslovnu izvrsnost – „Oskar kvaliteta 2019“\nPomoćnik ministra privrede Aleksandar Starčević prisustvovao je danas svečanosti u Privrednoj komori Srbije (PKS) tokom koje su preduzećima i ustanovama čiji rad karakteriše poseban kvalitet i poslovna izvrsnost dodeljene nacionalne nagrade „Oskar kvaliteta 2019“.\nStarčević je čestitao nagrađenim kompanijama, naglasivši da su pobednici pravi primer kuda i kako treba da ide srpska privreda, jer su pokazali kako se podiže kvalitet proizvoda i usluga.\nMinistarstvo privrede, dodaje on. ulaže velike napore u pogledu stvaranja privrednog ambijenta pogodnog za integraciju u evropsku i svetsku privredu, usklađivanjem sa tehničkim zakonodavstvom EU i unapređenjem rada institucija infrastrukture kvaliteta.\n“Preuzeli smo sve relevantne tehničke propise EU iz svoje nadležnosti, a stvaranjem odgovarajućeg privrednog ambijenta, obezbeđujemo preduslove za nesmetan plasman srpskih proizvoda na jedinstveno tržište EU, odnosno podizanje nivoa konkurentnosti srpske privrede”, rekao je Starčević.\nSvečana dodela priznanja organizovana je u okviru 28. Foruma kvaliteta i poslovne izvrsnosti kojim se obeležava Svetski dan kvaliteta i Evropska nedelja kvaliteta. Svečanost Svetskog dana kvaliteta i Evropske nedelje kvaliteta, PKS i Fondacija za kulturu kvaliteta i izvrsnost (FQCE) pod pokroviteljstvom Ministarstva privrede. Nagrada za poslovnu izvrsnost „Oskar kvaliteta“ dodeljuje se 25 godina kompanijama u Srbiji.\nDušan Stokić, rukovodilac Centra za životnu sredinu, tehničke propise, kvalitet i društvenu odgovornost u PKS rekao je da se kroz prikazivanje najboljih primera dobrog poslovanja u praksi, i drugim kompanijama pokazuje gde mogu da usmere investicije i strateške odluke kako bi se unapredio poslovni ambijent u zemlji.\n“Oskari” su dodeljeni u tri kategorije: realni sektor, javni sektor i organizacije van teritorije Srbije.\nU kategoriji realnog sektora „Oskari“ su dodeljeni Opštoj bolnici „Medigrup“ iz Novog Beograda, „Resor“ iz Gadžinog Hana i „Beohemiji“ iz Beograda.\nSpecijalna bolnica za rehabilitaciju „Banja Koviljača“ aposlutni je pobednik u kategoriji javnog sektora, dok su nagrade za izvrsnost u istoj kategoriji dobili Veterinarski specijalistički institut „Jagodina“ i beogradski Aerodrom „Nikola Tesla“.\nU trećoj kategoriji, organizacija van teritorije Srbije, titula šampion izvrsnosti je pripala kompaniji „13. Jul plantaže“ iz Podgorice i preduzeću „Jordan kastings“ iz opštine Gradačac iz BiH.\nPočetna»Vesti»Dodeljene nagrade za poslovnu izvrsnost – „Oskar kvaliteta 2019“


Kim Kardašijan ulazi u krug milijardera - Lux Life luksuzni portal\nČitava priča započela je sa najmlađom od njih, Kajli Džener, koja je već dva puta ponela titulu najmlađe milijarderke sveta prema magazinu Forbs. Potom, Kanje Vest je zvanično proglašen za milijardera, uz brojne loše komentare javnosti. A kada smo već kod loših komentara, Kajli Džener je bila u zavadi sa magazinom Forbs zbog optužbi da je lažirala dokumenta kako bi povećala svoju vrednost. Ipak, stvari nisu toliko dramatične u svetu Kim Kardašijan Vest, koja je zvanično postala najnoviji milijarder u svojoj porodici.\nPoslovna žena, koja stoji iza cenjenih brendova kao što su KKW Beauty, KKW Fragrance i Skims, prodala je deo svog beauty brenda Coty konglomeratu po ceni od 200 miliona dolara, što je vrednost njenog bizisa starog tri godine, dovelo do milijarde dolara. Po svemu sudeći, ona će i dalje imati kreativnu kontrolu u svojoj kompaniji, uživajući u resursima Coty brenda.\nNa kraju, možemo još reći da niko nije bio srećniji zbog Kiminog uspeha više od njenog muža, Kanje Vesta, koji je putem Twittera izrazio svoj ponos i sreću:\nkim kardašijan |


„Novosadski Zimzolend“ od petka na Trgu slobode - Novi Sad\n„Novosadski Zimzolend“ od petka na Trgu slobode\n17:11:00 25.11.2021, Komentara: 0\nNovi Sad - Manifestacija „Novosadski Zimzolend“ biće održana od 26. novembra do 29. decembra na Trgu slobode. „Novosadski Zimzolend“ će sutra, 26. novembra, u 18 časova otvoriti član Gradskog veća za zdravstvo dr Dragan Stajić, nakon čega slede nastupi hora „Zvončići“ i novosadskog benda „Superstvar“.\nTokom 34 dana trajanja manifestacije, posetioce očekuju najbolji domaći proizvodi, kuvano vino, različite vrste piva, hrana specifičnih ukusa, mnoštvo suvenira i božićnih ukrasa.\nSvake večeri posetioci će moći da uživaju u nastupima horova na jedinstvenoj konstrukciji bine u obliku jelke, takozvanoj „Raspevanoj jelci“. Vikendi će biti rezervisani za dečje predstave i radionice, na kojima će mališani, uz novinare lista „Dnevnik“, učiti kako da postanu mali novinari, a Udruženje „Čepom do osmeha“ učiće ih da budu eko-heroji i čuvaju sve(t) oko sebe. U večernjim satima slede nastupi di-džejeva i novosadskih bendova.\nProgram manifestacije sadrži i humanitarni deo, pa će 4. decembra za najmlađe biti organizovana akcija crtanja po licu, a sav novac i slatkiši, koji u okviru toga budu prikupljeni, biće poklonjeni SOS „Dečjem selu“.\nPrvi put ove godine, 11. decembra će biti održana i „Vintidž“ modna revija.\n„Novosadski Zimzolend“ organizuje Udruženje građana „Srcem za sve“, u saradnji sa kompanijom „Ninamedia“ i uz podršku Grada Novog Sada.


KUĆA DORA GARDEN NEW - Sarti / Sitonija\nKuća Dora Garden je kompletno renovirana i kapacitetom proširena istoimena kuća. Nalazi se u starom delu Sartija, na oko 320m od najlepšeg uređenog dela plaže.\nKuća Dora Garden New je kompletno renovirana i kapacitetom proširena istoimena kuća. Nalazi se u starom delu Sartija, na oko 320m od najlepšeg uređenog dela plaže,u neposrednoj blizini kuće Stavrula garden. Studiji i apartmani se nalaze u prizemlju i na prvom spratu. Svi imaju SAT TV, klima uređaj čije je korišćenje uključeno u cenu kao i signal za besplatan WiFi. Iza kuće je prostor predviđen za parking gostiju kuće što ovu kuću izdvaja kao skoro jedinu sa parkingom u starom delom Sartija.\nVaš utisak za: KUĆA DORA GARDEN - Sarti / Sitonija


Sertifikovana prva specijalistička ambulanta u Republici Srpskoj - Agencija za sertifikaciju, akreditaciju i unapređenje kvaliteta zdravstvene zaštite Republike Srpske\nSa velikim zadovoljstvom objavljujemo da je Zdravstvena ustanovaAmbulanta porodične medicine „Dr Sneža“ iz Ugljevika uspješno završila postupak sertifikacije i stekla status sertfikovane ustanove, čime je potvrđeno da je ispunila propisane standarde sigurnosti u procesu pružanja zdravstvene zaštite.\nPostupak ocjenjivanja ZU APM „Dr Sneža“ sproveli su 24. decembra 2013. godine ocjenjivači Agencije za sertifikaciju, akreditaciju i unapređenje kvaliteta zdravstvene zaštite Republike Srpske prema Standardima za sertifikaciju ambulanti porodične medicine a u skladu sa Pravilnikom o postupku sertifikacije zdravstvenih ustanova i sadržaju registra sertifikovanih ustanova. Rješenje Ministarstva zdravlja i socijalne zaštite Republike Srpske, kojim je ova ambulanta porodične medicine stekla status sertifikovane ustanove, doneseno je 30. januara 2014. godine.\nOva zdravstvena ustanova je prva specijalistička ambulanta u privatnom vlasništvu koja je sprovela proces sertifikacije i ispunila zahtjeve standarda koji se, između ostalog, tiču kontinuirane edukacije zaposlenih, praćenja odgovarajućih procedura koji se tiču sigurnosti zdravstvene zaštite, adekvatnog vođenja medicinske dokumentacije, kontrole intrahospitalnih infekcija, pravilnog zbrinjavanja medicinskog otpada i prijavljivanja neželjenih događaja.\nAgencija za sertifikaciju, akreditaciju i unapređenje kvaliteta RS želi da se zahvali timu porodične medicine u ambulanti „Dr Sneža“ na naporima koje su uložili na ostvarivanju ovog rezultata i odličnoj saradnji razvijenoj tokom postupka sertifikacije ove zdravstvene ustanove, za koju se nadamo da će biti nastavljena i ubuduće kroz aktivnosti na unapređenju kvaliteta zdravstvenih usluga koje ova ambulanta pruža pacijentima.


Završen foto konkurs „Čovek u fokusu“ - EU Delegacija u Srbiji\nBy Nebojsa objavljeno\t 22/10/2020 Vesti\nVeliko interesovanje i kreativnost učesnika obeležili su takmičenje „Čovek u fokusu“, koje je završeno u utorak. Oko 1300 fotografija biće u konkurenciji za vredne nagrade i žiri će imati težak zadatak da odabere najbolje.\nKonkursom „Čovek u fokusu“, Delegacija Evropske unije u Srbiji i National Geographic skreću pažnju na izazove koje je donela pandemija COVID-19 i koja je za posledicu ima socijalnu izolaciju, zabrinutost za sopstveno i zdravlje najbližih, kao i ekonomsku neizvesnost koja je uticala na sve građane Srbije. Petočlani žiri će do kraja novembra izabrati pobednike. Tri najbolje fotografije biće nagrađene vaučerima za kupovinu foto opreme u vrednosti od:\nStručni žiri će izabrati do 20 najboljih fotografija (uključujući i tri nagrađene), koje će biti objavljene u štampanoj i elektronskoj publikaciji EU info centra kao i na veb stranicama i nalozima na društvenim mrežama Delegacije EU u Srbiji. Prvonagrađena fotografija biće objavljena u srpskom izdanju časopisa National Geographic.\nPogledajte kako je izgledala dodela nagrada najboljima na prošlogodišnjem konkursu „Priroda u pozitivu“.\nIzložba najboljih fotografija biće održana tokom 2020. ili 2021. u zavisnosti od zdravstvene situacije i u skladu sa merama i propisima u vezi sa okupljanjem na javnim mestima tokom pandemije.


Promocija MEST IWA 34, Žensko preduzetništvo – Ključne definicije i opšti kriterijumi\nDana 8.9.2021. godine je u organizaciji Sekretarijata Savjeta za konkurentnost, Ministarstva ekonomskog razvoja i Instituta za standardizaciju Crne Gore, održana promocija MEST IWA 34, Žensko preduzetništvo – Ključne definicije i opšti kriterijumi.\nOvaj međunarodni radni sporazum je na nacionalnom nivou objavljen u julu 2021. i uspostavlja definicije ženskog preduzetništva, poput onih koje se odnose na preduzeća u vlasništvu žena i preduzeća kojima upravljaju žene. Ovim dokumentom se definišu kooperative i neformalna preduzeća kojima upravljaju žene.\nDefinicije se mogu koristiti:\nu programima privrednog osnaživanja žena (kreditne linije, programi podsticaja, javne nabavke, trgovinski programi) i\nza prikupljanje međunarodno uporedivih podataka o ženskom preduzetništvu (uključujući uticaj na lokalnu i nacionalnu privredu).\nNa događaju su govorile: šefica Sekretarijata Savjeta za konkurentnost, Marija Šuković, v.d. generalne direktorice Direktorata za unapređenje konkurentnosti u Ministarstvu ekonomskog razvoja, Olivera Vukajlović, pomoćnica direktora Instituta za standardizaciju Crne Gore, Rada Janjić i Ekspertkinja za ekonomsko osnaživanje žena u Sekretarijatu, Marija Risteska.\nNa početku je šefica Sekretarijata za konkurentnost, gđa. Marija Šuković iznijela svoja očekivanja da će ovaj međunarodni radni sporazum doprinijeti da ženska preduzeća imaju lakše uslove za rad i funkcionisanje (pristup kreditnim linijama, programima podsticanja, javnim nabavkama...). Pristup finansijama je prepoznat kao najveća barijera razvoja ženskog preduzetništva i biznisa.\nV.d. generalne direktorice Direktorata za unapređenje konkurentnosti u Ministarstvu ekonomskog razvoja Olivera Vukajlović apostrofirala je da se Ministarstvo intenzivno i posvećeno bavi rodnom dimenizijom u svojim strateškim politikama zbog čega su odmah podržali i razumjeli potrebu uvođenja ovog međunarodnog radnog sporazuma. Vukajlović je istakla spremnost Ministarstva da promoviše značaj ovog dokumenta kako bi se u praksi što više primjenjivao.\nPomoćnica direktora Instituta za standardizaciju gđa. Rada Janjić je predstavila razvoj i sadržaj MEST IWA 34:2021., a poseban akcenat je dala na promociju ravnopravne zastupljenosti žena u standardizaciji i podstakla je na aktivnije učešće žena u radu nacionalnih tehničkih komiteta i razvoju međunarodnih standarda, koji su moćno oruđe za smanjenje nejednakosti i promovisanje fer i inkluzivnog ekonomskog rasta.\nEkspertkinja za ekonomsko osnaživanje žena u Sekretarijatu, Marija Risteska upoznala je prisutne sa statističkim podacima o ženama vlasnicama preduzeća i govorila o značaju i doprinosu koji bi komercijalne banke mogle dati u razvoju ženskog predzetništva, korišćenjem ovog međunarodnog radnog sporazuma.


Kako je saopšteno, francuski energetski gigant platiće 15 miliona dolara akcije firme u Teksasu.\n"Tošiba" će takođe isplatiti "Totalu" 815 miliona dolara za preuzimanje svih ugovora povezanih sa tim poslovanjem, dodao je "Total".\nJapanska grupacija prethodno je saopštila da joj je poslovanje sa TNG-om u SAD donelo gubitke od bilion jena (devet milijardi dolara). "Tošiba" je ugovorom bila obavezana da plaća fiksnu naknadu za preradu TNG-a kompaniji Friport LNG, bez obzira da li kasnije može da nađe kupce za to gorivo po važećim cenama.\nZa "Total" ovaj dil dolazi usred velikog napora da proširi svoj TNG portfolio, nakon u maju predloženog preuzimanja Andarkovog poslovanja u Africi, koje uključuje i TNG projekat u Mozambiku.


PočetnaVestiSoftware/WebWindowsWindows 10 takođe dobija redizajn ikonica\n03.12.2018 13:50 | 0 Software/Web\nMicrosoft izgleda planira da redizajnira i Windows 10 ikonice zajedno sa redizajniranjem ikonica iz Office paketa. Softverski gigant je tokom prošle nedelje objavio redizajn ikona za Office 365, a uz ovo je nagovestio neke Windows izmene koje razmatra.\nIz kompanije je istaknuto da su napori izmene izgleda Office ikonica samo početak kompanijinih napora da sve ikone na svojim servisima nadogradi u istom dizajn stilu. Objavljen je i tizer kako bi Windows 10 mogao biti ažuriran, a ovo uključuje koncept fotografije sa modernim ikonicama za photos, news, mail i druge aplikacije.\nPogledajte još: Microsoft redizajnirao ikonice za Office (video)\nWindows 10 u nekim delovima operativnog sistema ima ikonice koje postoje već više od 10 godina. Ove starije ikone deluju poprilično izvan konteksta kada korisnici naiđu na njih, i pored Microsoftovih napora da modernizuje Windows dizajn.\nKompanija je u poslednjih nekoliko godina više puta implementirala izmenu dizajna, ali se sada fokusira na jedinstven dizajn ikonica na svim platformama.


Aerodrom Banjaluka očekuje veći broj putnika, u planu novi letovi\nTegeltija ipak popustio: Zakazana sjednica Vijeća ministara u vezi finansiranja izbora\nAerodrom Banjaluka je 2020. godine imao 1.454 letova, a u 2021. godini 2.702.\nAerodrom Banjaluka od 15. januara ove godine radi na adaptaciji manevarskih površina, pa vazdušni saobraćaj nije radio. U planu je uskoro otvaranje.\n“Aerodrom Banja Luka je već sada otvoren za vazdušni saobraćaj za vazduhoplove težine do osam tona odnosno manje vazduhoplove. Generalno otvaranje očekujemo za okvirno 10 dana”, rekli su iz banjalučkog Aerodroma – pišu Nezavisne novine.\nKompanije sa kojima Aerodrom Banjaluka ima dobru saradnju objavili su već ljetne letove na svojim internet stranicama.\n“Okvirno su to iste destinacije kao i u zimskom redu letenja s tim da u najavi imamo i nove destinacije o čemu ćemo pravovremeno obavijestiti javnost. Svakako očekujemo veći intezitet saobraćaja i putnika. Vijest koju sa ponosom možemo objaviti je i početak letova za Egipat, prvi let očekujemo 29.04.2022. nakon čega će saobraćati dva puta sedmično Hurgada – Banja Luka – Hurgada”, rekla je za “Nezavisne” portparol Aerodroma Banjaluka Sanela Kasalović.\nKasalovićeva ističe da su oni od svih aerodroma u regionu imali najmanji pad putnika u odnosu na period prije i tokom virusa korona.\n“Imali smo pad od šest odsto u odnosu na 2019. godinu prije pojave pandemije virusa korona. U 2022. godini planiramo preći brojku od 300.000 putnika”, kazala je za “Nezavisne” Kasalovićeva.\nKada je u pitanju broj putnika, 2020. godine je putovalo 43.904, dok je 2021. godine putovalo 139.882 putnika.\nOtkako je Rusija izvršila invaziju na Ukrajinu u februaru, u Finskoj je porasla podrška naroda za ulazak u NATO. Ruska...\nRuski oligarh tvrdi: Putin je smrtno bolestan\nRyanair najavljuje skuplje karte\nSrbija dozvolila izvoz pšenice: Hoće li sada pojeftiniti brašno u BiH?\nGorivo u Bosni i Hercegovini opet poskupjelo


BESPLATNA SMILE ŠKOLICA PROGRAMIRANJA | Info centrala\nNaslovna Istaknuto BESPLATNA SMILE ŠKOLICA PROGRAMIRANJA\nBESPLATNA SMILE ŠKOLICA PROGRAMIRANJA\nSmile školica programiranja i ovog leta organizuje besplatnu promotivnu školicu programiranja za svu zainteresovanu decu iz Jagodine, ali i Ćuprije i Paraćina. Školica je za decu uzrasta 6 do 14 godina, mogu naučiti da programiraju video igre, da naprave montaže u Photoshopu, kao i da programiraju prave robote. Školica omogućava deci da razviju svoju kreativnost, i bolje upoznaju savremene programe i tehnologije. Na taj način će steći osnovne preduslove da se u budućnosti bave nekim od mnoštva zanimljvih i unosnih IT poslova.\nPredavači rade u grupama od 5 do 9 učenika, tako da se svakome od njih može posvetiti adekvatna pažnja tokom predavanja. Nastava se održava na savremenim računarima, u prostorijama koje su u potpunosti prilagođene deci.\nUkoliko želite da inteligenciju i kreativnost Vašeg deteta usmerite na pravi način, pozovite nas! Nastava je potpuno besplatna, poručuju u Smile školici. Broj za informacije i prijavljivanje 063 627 987.\nPrethodni tekstTROJE LJUDI POVREĐENO U SUDARU MOPEDA I BICIKLA\nSledeći tekstMOKRI KOLOVOZI, OPREZNO VOZITE\nSergej 6. јуна 2016. At 15:03\nProslog leta sam pohadjao skolicu SMILE i bilo je veoma zabavno i korisno 🙂 posebno na samom kraju kada se odrzao Minecraft turnir.\nTOPLANA: MANJE ISKLJUČENJA NEGO PROŠLE GODINE, ALI ZAHTEVI SE I DALJE...


NBA - Strana 50\nKlivlend počistio Indijanu\nKošarkaši Klivlend kavalirsa pobedili su ekipu Indijane pejsersa sa 106:102 i sa 4:0 u ukupnom skoru, plasirali se u polufinale plej-ofa istočne konferencije NBA lige.\nMemfis i Toronto do 2:2, GS vodi 3:0\nKošarkaši Memfisa savladali su rano jutros San Antonio 110:108 i izjednačili na 2:2 u četvrtfinalnoj seriji plej-ofa Zapadne konferencije u NBA ligi.\nPlejmejker Čikago Bulsa Ražon Rondo polomio je palac u duelu protiv bivšeg kluba Boston Seltiksa, zbog čega će najverovatnije propustiti čitav plej-of.\nDžejms tripl-dablom nadoknadio -26\nAgent Nikole Jokića objavio rebus na svom Tviteru\nHot Sport 20.04.2017\nKošarkaški agent se nakon saopštenja Košarkaškog saveza Srbije objavio preko Tvitera.\nVašington, Golden Stejt i Hjuston na 2:0\nKošarkaši Golden Stejta, Vašingtona i Hjustona ostvarili su rano jutros pobede i poveli sa 2:0 u plej-of seriji NBA lige.\nNBA je prioritet – Mega bez Zagorca u SL\nKapiten Mega Leksa Rade Zagorac neće igrati za svoj tim u Superligi Srbije kako bi se spremio za debi u NBA u dresu Memfis Grizilisa.\nJokić: Reprezentacija? Iskreno, još ne znam....\nMladi srpski košarkaš Nikola Jokić izjavio je da će tokom leta naporno raditi kako bi narednu NBA sezonu dočekao što spremniji i poručio da još ne zna hoće li igrati za reprezentaciju na Evropskom prvenstvu u Turskoj.\nKlivelend i San Antonio poveli sa po 2:0 u prvom kolu plej-ofa\nDenver blokira Jokića za Evropsko prvenstvo\nSrpski košarkaški reprezentativac Nikola Jokić neizvestan je za nastup na Evropskom prvenstvu jer za sada nema dozvolu Denvera, otkrio je njegov menadžer Miodrag Ražnatović. Kako je istakao poznati agent, Denver želi da Jokić tokom leta indivudaln...\n'Ratnici' savladali Portland\nKošarkaši Golden Stejt voriorsa savladali su kao domaćini ekipu Portland trejlblejzersa sa 121:109 u prvom meču četvrtfinala zapadne konferencije NBA lige.\nZavršen je regularni deo sezone NBA lige. Zabeleženi su veliki usponi i padovi timova, isplivala su prijatna a potonula neprijatna iznenađenja, ali jedno je sigurno – ludnica počinje. Parovi plej-ofa su poznati, a ove godine, čini se, gledaće se n...\nDženkins: Zbog Radonjića se osećam prijatno\nNajbolji igrač finala ABA između Crvene zvezde i Cedevite, bek crveno-belih Čarls Dženkins apostrofirao je sjajan odnos koji ima sa trenerom Dejanom Radonjićem.\nJokić i Marjanović dabl-dablovima zatvorili sezonu\nSrpski centri, Nikola Jokić i Boban Marjanović, ponovo su svojim igrama zasenili ljubitelje NBA lige.\nBoban Marjanović u poslednjim utakmicama za Detroit Pistonse koristi svaki minut u igri da doprinese ekipi na pravi način.\nNagetsi protunjali kroz Dalas, Jokić 7+8+4\nKošarkaši Denver Nagetsa slavili su protiv Dalas Maveriksa sa 109:91, a srpski košarkaš Nikola Jokić nije bio na nivou svojih najboljih igara ove sezone.\nJokić: Samo sam pitao šta sam uradio\nNikola Jokić obeležio je finiš meča između Denvera i Oklahoma Sitija tehničkom greškom, koja je umnogome omogućila Tanderu da u samoj završnici stigne do preokreta.


"VEČITI DERBI" IZ NEKOG DRUGOG UGLA Ovako su emocije kuljale "Pionirom" na meču Partizana i Zvezde /VIDEO/\nKošarkaši Partizana i Crvene zvezde odmerili su snage u prvom ovosezonskom "večitom derbiju" (71:77), a atmosfera u dvorani "Pionir" je tokom svih 40 minuta bila sjajna.\nSrećom, nije bilo incidenata što je najvažnije, već je duel upamćen po fer i korektnoj borbi na parketu, ali i bravurama košarkaša.\n"SVAKI PUT KAD GA VIDIM - TO JE SAMO LJUBAV" Reglend o Trinkijeriju i neobičnoj situaciji u kojoj se našao\n"PORAZ IDE NA MENE, JA SAM KRIV" Trinkijeri: Žao mi je zbog predsednika i navijača, dali su sve od sebe da ovo izgleda najbolje što može\nHEROJ ZVEZDINOG TRIJUMFA NAKON DERBIJA Perperoglu uporedio atmosferu sa onom u Grčkoj\nBLIŽI SE DERBI Evo kako je ABA liga najavila meč Crvena zvezda - Partizan /VIDEO/\nKošarkaši tri srpska tima našli su se u izboru najboljih pet poteza meseca novembra u ABA ligi.\nŠpanski stručnjak Ćavi Paskval najbliži je da postane novi trener košarkaša Crvene zvezde, saznaje Sport Klub.\nIN MEMORIAM Preminuo Milorad Miketa Đurić, dugogodišnji sekretar i direktor KK Partizan\nSrpska košarka je od ovog ponedeljka ostala bez jednog velikog imena - preminuo je Milorad Miketa Đurić, dugogodišnji sekretar i predsednik KK Partizan, svojevremeno i član predsedništva Košarkaškog saveza Jugoslavije.\nPODRŠKA Partizan nudi pomoć Vujoševiću: Dule, ponovo pobedi!\nDuško Vujošević je zbog pogoršanog zdravstvenog stanja morao na dijalizu, podršku najvećoj utakmici života pružili su mu mnogi igrači sa kojima je sarađivao, a oglasio se i KK Partizan.\nLisac: Možda Evroliga popusti, a možda će se igrati i meč za treće mesto\nDirektor ABA lige Roman Lisac rekao je posle preliminarnih razgovora sa čelnicima Evrolige da postoji šansa da se postigne kompromis, prema kom bi se prvoplasiranom u ligaškom delu omogućilo da učestvuje u najelitnijoj kontinentalnoj košarkaškoj ligi.\nUz puno muka je Crvena zvezda pobedila FMP u 10. kolu ABA lige. Crveno-beli su tek nakon odigranog produžetka rezultatom 95:89 uspeli da slome rivala i tako se izjednače na tabeli regionalnog takmičenja.\nKao što je bio slučaj u duelu sa Valensijom, Filip Čović je i u utakmici protiv FMP-a morao da napusti parket zbog povrede.\nKAKVO POJAČANJE Snažni Partizan postao još SNAŽNIJI\nDžejms Bel, krilni košarkaš koji je prthodne sezone igrao za Cedevitu i Budućnost, novo je pojačanje KK Partizan, javljeno je preko klupskog sajta.\nFantastično igraju košarkaši Budućnosti ove sezone, a pobeda protiv ekipe Cedevita Olimpije rezultatom 93:80, bila im je deveta iz deset utakmica u ABA ligi.\nTodorić: Čović? Nemam komentar\nDan posle Čovićevog obraćanja javnosti, u kojem je pominjao i Partizan, u Humskoj nisu želeli da se oglašavaju, kao što nisu ni poslednja tri meseca.


Niška televizija » DSS: Parada ponosa – skretanje pažnje sa gorućih problema (VIDEO)\nObjavljeno 27.09.2013. 14:10\nTagovi: DSS, Niš, Parada ponosa, Politika\nOmladina Demokratske stranke Srbije ne podržava Paradu ponosa, jer predstavlja, kako predsednik odbora u Nišu Mladen Savić kaže, uvod u izjednačavanje tradicionalnih i istopolonih brakova, kao i legalizovanje usvajanja dece od strane gej parova.\nS obzirom na podršku koju su Paradi ponosa uputile omladine SPS-a, DS-a i LSV-a, omladina Demokratske stranke Srbije postavlja pitanje svrhe ovakvih saopštenja, dodajući da bi šetnju LGBT populacije 28. septembra trebalo otkazati, kaže predsednik ovog odbora Mladen Savić.\n- Smatramo da je održavanje uvod u legalizovanje tradicionalnih i istpolonih brakova, kao i legalizovanje usvajanja dece od strane LGBT populacije – ističe Savić i dodaje da podrška paradi znači i instrumnet vlasti da skrene pažnju javnosti sa gorućih problema Srbije.\nU odboru omladine DSS-a ističu da nisu ni ranijih godina podržavali gej paradu, jer se, kako kažu, kosi sa svim tradicionalnim vrednostima srpske porodice – stubom društva kroz vekove.\n5.000 sveća u slavu hrišćanstva (VIDEO)


Beograd - Dok u organizaciji SNP 1389 tvrde da imaju sve dozvole za postavljanje sprava za teretanu u parku na opštini Voždovac, u gradskom sekretarijatu za inspekcijske poslove to negiraju, navodeći da je JKP „Zelenilo Beograd“ podnelo prijavu protiv SNP 1389, jer su bez dozvole postavljali rekvizite na javnoj površini. U beogradskoj opštini Voždovac, koja je poslednja instanca za izdavanje odobrenja, nisu želeli za naš list da potvrde niti da demantuju da li su odobrili postavljanje sprava u parku. Inspektori Sekretarijata za inspekcijske poslove su na terenu i utvrđuju činjenično stanje.\n- Ukoliko SNP 1389 zaista imaju sve dozvole, onda nema problema. Međutim, mi smo prijavu dobili od beogradskog Zelenila, koji održava javne površine. Oni su naveli da je park preuređen bez njihove dozvole. Dok se ne utvrdi suprotno, verujemo kolegama iz Zelenila - ističe Marković.\n- Opština nam je odobrila da u park postavimo sprave i imamo sve papire koji to dokazuju. Cilj akcije nam je da podstaknemo decu da se bave sportom, igraju u prirodi, a ne da sede pored kompjutera, piju alkohol ili se drogiraju. Dobili smo samo pozitivne komentare na ovo što smo uradili. Javljaju nam se ljudi iz cele Srbije, čak i pojedine škole sa molbom da tako nešto učinimo i u njihovom kraju - ističe Gligorićeva. Ona najavljuje da će se na isti način u nedelju urediti i park u Zaplanjskoj ulici, a potom i još nekoliko parkova u Beogradu. Na pitanje zašto na tabli pored poziva za sport i zdravlje, stoji i poziv na nacionalizam, naša sagovornica je odgovorila kontrapitanjem: „A zašto da ne?“\n- Nacionalizam je ljubav prema domovini, i to je ono što želimo da usadimo deci od malih nogu. Da vole svoju zemlju i da nakon školovanja ostanu u Srbiji - izričita je Gligorićeva.\n- SNP 1389 su se kao grupa građana kandidovali za lokalne izbore na Voždovcu koji se održavaju 15. decembra. Naši stavovi su svima poznati, a nacionalizam koji propagiramo po parkovima nameravamo da proširimo i kroz institucije, kada se budemo politički angažovali - navodi Gligorićeva. Postoji mogućnost da SNP 1389 postanu pokret, a potom politička partija „ali o tome će vremenom obavestiti javnost“.\n- Tu poruku šalje ultradesničarska organizacija koja je poznata po tome što širi mržnju i nasilje. Želeći mlade da privuku sportu, žele i da ih navedu da slede njihovu ideologiju. Međutim, neće doći do toga. Oni su marginalizovana grupa, a ovim potezom samo žele da sakupe političke poene. Zato je njihova akcija licemerna, a samim tim i beznačajna - smatra Antonijević.


Za „predatora” 110 godina zatvora\ndesk - 16. jun 2012. u 03.03\nTeksašanin Alen Stenford koji je prevario 21.000 investitora za sedam milijardi dolara, osuđen na 110 godina zatvora. Tužilaštvo tražilo kaznu od 200 godina zatvora nazivajući ga „nemilosrdnim predatorom”. Ostaje misterija kako je toliko godina izbegavao poreznike.\nAlen Stenford iz Teksasa, koji je prevario 21.000 investitora za sedam milijardi dolara, osuđen je na 110 godina zatvora, ali je na sudu pokazao nimalo simpatije za žrtve. Stanford je kritikovao sve, a pre svega vladu da je koristila „gestapovske” metode i njegove kompanije odvela u stečaj.\nDvadeset godina Stanford je iz Karipske razvojne banke prodavao depozitne sertifikate, a naivni investitori iz 113 zemalja nisu prepoznali prevaru.\nBilo je tu svega, pranja novca, ometanja istrage, falsifikovanja, dok je s druge strane Stenford, jedan od najbogatijih Amerikanaca, uživao u luksuzu jahta, flota privatnih aviona i neizostavnih sponzorstava kriket turnira.\nFinansijska imperija Alena Stenforda protezala se od SAD do Latinske Amerike i Kariba, a nakon hapšenja u junu 2009. godine, sve mu je zaplenjeno, pa nije imao ni za plaćanje advokata, koga mu je dodelio sud.\nNa osnovu presude on mora da vrati novac, ali mu je od celokupne sume ostalo samo oko 330 miliona dolara pronađeno na raznim računima, koji ni izbliza ne mogu da pokriju sva dugovanja.\nStenford je optužio tužilaštvo za „gestapovsku” taktiku i tvrdio da su mu upropastili legitiman posao, iako nikad nije nikoga prevario.\nTužilaštvo je tražilo kaznu od 200 godina zatvora nazivajući ga „nemilosrdnim predatorom” koji je varao investitore samo da bi „zadovoljio svoju pohlepu i sujetu”.\nKada je Stenford proglašen krivim po 13 od 14 tačaka optužnice, tužioci su zahtevali maksimalnu kaznu od 230 godina zatvora od državnog javnog tužioca Dejvida Hitnera, dok su njegovi advokati zahtevali kaznu od 44 meseca zatvora, koja bi se umanjila za vreme koje je proveo u pritvoru od 2009. godine.\nInače, Stenford je odrastao u siromašnom teksaškom grad Meksiji, a posle neuspešnog posla sa teretanama, počeo je da se bavi finansijama. Osnovao je Stenford međunarodnu banku, a kako se vremenom posao razvijao kancelarije je iz Karakasa prebacio u Cirih. Novac mu je doneo moć i bogatstvo i kako je izjavljivao na suđenju, bliskost sa porodicom Buš, a tokom predsedničkih kampanja dao je oko 1,8 miliona dolara za Demokratsku i Republikansku partiju.\nNajveća misterija u celoj priči je kako je uspevao da izbegava zakon tako dugo, iako su američki ambasadori bili upozoreni da ne smeju da se slikaju sa Stenfordom i uspevali su u tome, tvrde izvori Vilikiksa.\nNakon što je shvatio da mu se carstvo ruši, pokušao je prvo da pobegne u Antigvu, a potom na Karibe, gde je vlasnik lokalnih novina i lanaca restorana.\nAdvokat Endru Stoltmen, stručnjak za finansijske prevare, rekao je da je presuda korektna i u skladu sa kaznom od 150 godina koju je dobio Bernard Medof za piramidalnu prevaru.\n„Poreznici je trebalo da Stenforda uoče pre par godina, ali nisu uradili ništa sve dok nisu osetili pritisak koji se stvorio posle Medofovog slučaja”, objasnio je Stoltmen. (RTS)\nSledeći članak: Merkel: Kriza evrozone će dominirati samitom G20\nKad tornado probudi emocije (video)\nReporter američke televizije „Kanal 4” (News Channel 4) zaplakao je uživo u programu tokom izveštavanja o razornom tornadu koji je pogodio Oklahoma Siti, a jedna starija žena pronašla…\nNovi bilans: Broj žrtava tornada smanjen na 24\nBogdanov napao novinare iz Đenove


Inicijativa za jačanje zakonodavstva zemalja Zapadnog Balkana\nutorak, 11 jul 2017 12:58\nAleksandar Jovićević na Forumu generalnih sekretara parlamenata u Varšavi\nGeneralni sekretar Skupštine Aleksandar Jovićević učestvovaće na Forumu generalnih sekretara parlamenata zemalja Zapadnog Balkana koji se održava 12. i 13. jula u Varšavi. Sastanak organizuje Nacionalni demokratski institut (NDI), u saradnji sa Parlamentom Poljske.\nU fokusu sastanka su teme koje se odnose na izgradnju i jačanje parlamentarnih zakonodavnih službi i istraživačkih službi u parlamentu, na rad specijalizovanih parlamentarnih grupa, kao i na primjenu novih tehnologija za efikasnije upravljanje parlamentarnim informacijama i unapređivanje transparentnosti rada parlamenta. Pored toga, generalni sekretari će imati priliku da razgovaraju o skorijim dostignućima, dobroj praksi, te zajedničkim izazovima u radu parlamentarnih službi.\nRegionalni forum je dio Inicijative NDI-a za jačanje zakonodavstva zemalja Zapadnog Balkana, čiji je cilj pružanje podrške parlamentima u jačanju zakonodavnih, nadzornih i predstavničkih kapaciteta. Forum u Varšavi je osmi sastanak generalnih sekretara pod okriljem ove inicijative, koju finansira Nacionalna zadužbina za demokratiju.


RTCG - Radio Televizija Crne Gore - Nacionalni javni servis :: Region :: Zapadni Balkan na listi prioriteta\nPREDSJEDAVANJE EU 07. 06. 2018. 20:55 >> 20:44 1\nAustrija od 1. jula preuzima od Bugarske šestomjesečno predsjedavanje Evropskoj uniji.\nPrioriteti Beča biće ilegalna migracija, zaštita spoljne granice Evropske unije i Zapadni Balkan.\nAustrijska vlada predstavila je u Briselu svoj program predsjedavanja pod motoom "Evropa koja štiti" u kojem približavanje Zapadnog Balkana, odnosno jugoistočne Evrope, pojam koji radije koristi Beč, zauzima važno mjesto.\nNa listi prioriteta na prvom mjestu se nalaze bezbjednost i borba protiv ilegalne migracije, odnosno zaštite spoljne granice Evropske unije.\nNa drugom mjestu je obezbjeđenje blagostanja i konkurentnost kroz digitalizaciju, a na trećoj poziciji je stavka "stabilnost u susjedstvu", koja se tiče približavanja Zapadnog Balkana Evropskoj uniji.\nAustrija želi da ojača i princip subsidijarnosti, odnosno da fokus EU bude na velikim pitanjima koja iziskuju zajednička rješenja, a povlačenje od malih pitanja u kojima članice, odnosno regioni mogu donositi efektnije odluke.\nU Savjetu za spoljne poslove Austrija će se fokusirati na zaključenje pregovora o Bregzitu, kao i intenziviranje pregovora o višegodišnjem finansijskom okviru poslije 2020., odnosno o budžetu Evropske unije.\nPored toga, Austrija će raditi i na mogućem zaključenju institucionalnog okvirnog sporazuma Evropska unija - Švajcarska.\nŠto se migracije tiče, podvlači se saradnja sa zemljama porijekla i tranzita, borba protiv krijumčara i trgovaca ljudima, te i izgradnja kapaciteta za zaštitu pogodjenih regiona.\nU Savjetu za privredu i finansije posebna pažnja biće posvećena mjerama za oporezivanje digitalne privrede, modernizaciji sistema poreza na dodanu vrijednost, te i na bankarskoj uniji kroz mjere za smanjenje rizika i loših kredita.\nIsto tako, teži da podstakne reformu zajedničkog evropskog sistema za azil i jačanje zajedničke politike vraćanja odbijenih tražilaca azila.\nU svemu tome zvaničan Beč smatra važnim partnerstvo i dijalog sa državama susjedstva, posebno Zapadnog Balkana.\nU savjetu za zapošljavanje, socijalnu politiku, zdravstvo i zaštitu potrošača među prioritetima su uslovi rada u novom modelu koji nastaje digitalizacijom.\nSnijeg i dalje stvara probleme u Austriji i Njemačkoj\nU Austriji strahuju od lavina\nHaos zbog snijega, zatvoreni putevi, nema letova


Radio România Internaţional/ Društvo / Parkiranje vozila osoba sa invaliditetom\nFondacija «Motivation» podržava prava osoba sa lokomotornim oštećenjima, medju kojima ima i mnogo vozača.\nSpecijalna mesta za parkiranje\nKo nije upoznat sa stresom i trkom za mesto parkiranja, posebno u centru velikih gradova ili u molovima? Zato se uvek radujemo kada nadjemo slobodno mesto, iako na tamošnjem natpisu se jasno precizira da je mesto namenjeno osobama sa invaliditetom. „Ostajem samo pet minuta”, „Svakako, ova mesta su obično prazna, jer nema brojnih vozača sa invaliditetom”. #Stvarno? (Pe bune) Pitaju se retorično osobe kojima su namenjena specijalna mesta za parkiranje vozila. A upravo ovo pitanje je dovelo do organizovanje kampanije za podizanje svesti. Fondacija «Motivation» koja podržava prava osoba sa lokomotornim oštećenjima želi da ovim demaršom privuče pažnju običnim vozačima da, bez obzira na razloge, specijalna mesta za parkiranje moraju ostaviti slobodna. Istovremeno sa informisanjem publike o potrebi specijalnihg mesta za parkiranje, kampanija #Stvarno namerava da ukloni bar deo predrasuda o nedostatku mobiliteta osoba sa invaliditetom. Mnogi od ovih ljudi ne zavise ni od koga i aktivni su, neki su vozači ili putnici u vozilima prilagodjenim potrebama osobama sa invaliditetom. Oni su brojniji nego što misli javno mnjenje, rekla nam je Erika Garnije, koordinatorka odnosa sa medijima u okviru Fondacije «Motivation», koja nam je slala i statističke podatke Službe za registraciju vozila. Erika Garnije: «U 2017. godini prilagodjeno je za osobe sa invaliditetom više od 1.700 vozila. Za razliku od 2012. broj pomenutih vozila je pet puta veći te mi mislimo da postoji mnogo više osoba sa invaliditetom koje su aktivne, koje mnogo rade za socijalno uključenje i žele da aktivno učestvuju u životu zajednice. Osobe sa invaliditetom su pre svega ljudi sa prirodnim potrebama koje treba da ispune sasvim prirodno i da učestvuju u aktivnostima u kojima svi članovi zajednice učestvuju. Odnosno, da idu u kupovinu, da putuju, sa izadju sa drugarima, to jest akcije koje mi učinimo svakoga dana. Da bi ovo bilo moguće, potrebna su i specijalna mesta za parkiranje.»\nErika Garnije, koordinatorka odnosa sa medijima u okviru Fondacije «Motivation», i sama osoba sa invaliditetom, vozi auto i više puta je mesto za parkiranje vozila osoba sa invaliditetom našla zauzeto. Kampanija #Stvarno pokrenuta je, ustvari, polazeći upravo od ovih neprijatnih slučajeva, koji, da se ne bi ponovili, moraju biti predupredjeni informisanjem stanovništva. Erika Garnije upućuje poruku svim onima koji bez razloga okupiraju mesta namenjena osobama sa invaliditetom: «U prvom redu, ja i moji kolege koristimo invalidske kolice za koje su potrebna ona mesta za parkiranje. Želimo da uputimo poruku da bilo koje opravdanje poput «Žurilo mi se», «Traje samo pet minuta» ili «Ionako će ovo mesto ostati prazno» ne važe. Činjenica da neko parkira na specijalnom mestu sprečava osobe sa invaliditetom da urade sasvim prirodnu stvar, kao što je ulazak u hipekmarket ili u poslovnu zgradu».\nVeoma važno je da ljudi shvataju da se mesta za vozila osoba sa invaliditetom nalaze u neposrednoj blizini ulaza bilo koje zgrade, zato što su šira od ostalih. Erika Garnije, koordinatorka odnosa sa medijima u okviru Fondacije «Motivation», precizira: «Kada si u invalidskim kolicama, drugi vozači te teško mogu videti, posebno ako idu u nazad. Zato je važno da mesta za vozila osoba sa hendikepom budu u neposrednoj blizini ulaza u zgrade. Zatim, potrebno je i više prostora za silazak iz kola osoba u invalidskim kolicama.»\nTudor Darvareanu, instruktor u okviru Fondacije, je veoma dinamična osoba i posle pojavljivanja invalidske kolice u svom životu. S obzirom da je vozač, više puta se suočio sa situacijama u kojima je mesto za parkiranje vozila za osobe sa invaliditetom bilo zauzeto: «Moja sreća je da imam pratioca koji mi je uvek pomagao da nadjem drugo mesto za parkiranje, negde na kraju parkirališta gde ima više mesta. Ja mislim da u prvom redu je reč o nedostatku informacija i svesti o značaju mesta za parkiranje vozila. Medju vozačima ima veoma malo osoba sa hendikepom, upravo zbog toga nema mnogo uredjenih i pristupačnih parkirališta. Ali važno nije samo parkiranje, već i pristup jednoj zgradi, s obzirom da su kola parkirana na trotuarima, što automatski znači da nema mesta za invalidske kolice. Dakle, glavni problem je pristup...pristup parkiralištima, zgradama, vozilima javnog gradskog prevoza i tako dalje...»\nU Rumuniji, prema normativnom aktu koji predvidja uslove za pristup osoba sa invaliditetom javnim, 4% mesta za parkiranje trebalo bi da bude namenjeno osobama sa hendikepom. Istovremeno, postoji i zakon koji predvidja novčane kazne za one koji krše zakon i parkiraju kola na mestima koja su namenjena osobama sa invaliditetom.


Hotel Rubin i Konačište Evropa ponovo rade punim kapacitetom | Kruševac Info\nHotel Rubin i Konačište Evropa ponovo rade punim kapacitetom\nNakon četiri meseca od obustave rada, u Turističko – ugostiteljskom preduzeću ,,Župa“ u Kruševcu prekinut je štrajk. Stotinak radnika ovog preduzeća i poslodavci ,,Verano motorsa“, uz posredovanje gradonačelnika Bratislava Gašića, postigli su sporazum. Prema rečima direktora Aleksandra Barage, očekuje se da počnu sa radom hotel „Rubin“ i konačište „Evropa“.\nStotinak radnika ovog preduzeća i poslodavci ,,Verano motorsa“, uz posredovanje gradonačelnika Bratislava Gašića, postigli su sporazum. Prema rečima direktora Aleksandra Barage, spremno će dočekati i goste i predstojeće mature. „Nastavljamo da radimo tamo gde smo stali„, kaže Baraga i dodaje da osim tranzitnih gostiju uveliko se priremaju i za maturante. „Na nama je da se ponovo dokažemo i budemo bolji nego do sada„.\nKonačište „Evropa“, zbog više problema, izgubilo je status hotela ali se uveliko razmišlja o nekim promenama. „U dogledno vreme mislimo da u jednom njegovom delu napravimo pravu gradsku kafanu. Kada ćemo krenuti u realizaciju ove zamisli još je rano reći ali naši planovi idu u tom pravcu„, rekao je Baraga.\nInače, nakon četiri meseca štrajka, a posle postizanja sporazuma, jedan od simbola grada Kruševca, hotel „Rubin“ treba već sutra normalno da nastavi sa radom.\n« Čisti se Kosturnica, briše se svaki trag kafane Despot, objavljena umrlica\nFK Napredak održao godišnju Skupštinu kluba »


Šešelj: Ne predajem se, ali ne bežim\nLider Srpske radikalne stranke (SRS) Vojislav Šešelj izjavio je danas da je Žalbeno veće haškog Tribunala donelo odluku da se on vrati u Hag do 26. maja i naglasio da se neće dobrovoljno predati.\nŠešelj je kazao za agenciju Beta da zakon propisuje da se mora pokrenuti sudski postupak pred domaćim sudovima koji traje 14 dana, da bi se odlučilo o njegovom izručenju.\n"Šta će dalje biti i kako će se odvijati situacija, ja to ne znam, to morate da pitate premijera Vučića i predsednika Nikolića", rekao je Šešelj.\nŽalbeno veće Tribunala pozvalo je 22. aprila Šešelja da se u roku od tri dana izjasni o zahtevu Tužilaštva da se hitno primeni odluka tog veća da se vrati u Hag.\nApelaciono veće je 30. marta naložilo prvostepenom veću Tribunala koje je sudilo Šešelju, da "smesta" opozove odluku o njegovom privremenom oslobađanju zato što je Šešelj izjavom da se neće dobrovoljno vratiti u Tribunal, prekršio jedan od dva osnovna uslova za ostanak na privremenoj slobodi.\nRaspravno veće predsedavajućeg Žan-Kloda Antonetija nije, međutim, postupilo po nalogu Apelacionog veća, već je, 10. aprila od lekarskog tima koji Šešelja leči u Srbiji, zatražilo dokumentaciju o njegovom zdravstvenom stanju.\nŠešelja, optuženog za zločine nad Hrvatima i Bošnjacima u Hrvatskoj, Vojvodini i BiH 1991-93, prvostepeno veće je na privremenu slobodu pustilo 12. novembra prošle godine iz humanitarnih razloga, radi lečenja od tumora debelog creva, koji je, po nalazima lekara, metastazirao na jetri.


Muzička škola ispratila treću generaciju maturanata | Herceg Televizija Trebinje\nMuzička škola Trebinje ispratila je večeras svoju treću generaciju maturanata – prigodnom svečanošću u koncertnoj sali škole, na kojoj su najboljim učenicima dodijeljene i prigodne nagrade.\nĐak treće generacije koja je uspješno završila srednjoškolsko obrazovanje u ovoj ustanovi je Nikola Šanjević, učenik harmonike na instrumentalnom odsjeku, koji se uz odličan uspjeh u sve četiri školske godine istakao i sa osvojene četiri prve nagrade na takmičenjima iz harmonike.\nDirektor JU Muzička škola Trebinje Dušanka Babić istakla je da je četvrti razred srednje muzičke škole ove godine uspješno završilo13 učenika, od čega je čak 11 odlikaša.\n„Dakle, učenici ove generacije postigli su izvanredan školski uspjeh, koji je tim već – ako se u obzir uzmu i brojna priznanja osvojena na republičkim i međunarodnim takmičenjima“, rekla je Babićeva.\nOna je podsjetila da su u ovoj školskoj godini učenici osnovne i srednje Muzičke škole Trebinje na takmičenjima u zemlji i regionu ukupno osvojili 5 specijalnih, 25 prvih, 14 drugih i 17 trećih nagrada.


СЛУЖЕН ПАРАСТОС ЗА ПОГИНУЛЕ ПРИПАДНИКЕ ПОЛИЦИЈЕ - Јадовно 1941. - КУЛТУРА СЈЕЋАЊА\nIspred sjedišta Policijske uprave u Banjaluci danas je, povodom obilježavanja krsne slave Ministarstva unutrašnjih poslova /MUP/ Republike Srpske Sveti arhangel Mihailo, služen parastos, položeni su vijenci i prislužene svijeće na spomen-obilježje poginulim pripadnicima MUP-a sa područja ove uprave.\nNačelnik Policijske uprave Banjaluka Željko Spasojević rekao je novinarima da su u proteklom odbrambeno-otadžbinskom ratu stradala 252 pripadnika Centra javne bezbjednosti Banjaluka, koji je tada pokrivao današnja područja policijskih uprava Banjaluka, Gradiška, Mrkonjić Grad i Prijedor.\n„Oni su položili živote za bezbjednost i odbranu Srpske i naša je obaveza da se svakodnevno sjećamo njihovog herojskog djela. Krsna slava Sveti arhangel Mihailo, koju tradicionalno proslavlja MUP Srpske, prilika je da se to uradi i na ovaj dan“, rekao je Spasojević.\nBoja Trkulja, majka poginulog Aleksandra Đurića, prisjetila se da je njen sin jedinac nastradao 1994. godine na kupreškom ratištu.\n„Takva je sudbina bila da ja kao samohrana majka ostanem opet sama. Sin mi je bio sve što sam u životu imala… Samo dolazim ovdje, kod ovog spomenika na kome je njegovo ime, i obilazim…“, rekla je Trkulja.\nSluženju parastosa i polaganju vijenaca u počast poginulim pripadnicima banjalučke policije prisustvovalo je rukovodstvo Policijske uprave Banjaluka, porodice poginulih policajaca, kao i brojni pripadnici MUP-a.


Razer predstavio nove zvučnike za igrače - ITNetwork\nHome HARDWARE\tRazer predstavio nove zvučnike za igrače\nRazer je na ovogodišnjem CES-u, između ostalog, predstavio i tri nova seta Nommo zvučnika za igrače, koji se iz konkurencije izdvajaju sa Razer Chroma sistemom osvetljenja.\nPrvi od predstavljenih zvučnika, 2.1 set Nommo Pro, tako donosi THX certifikat i podršku za virtuelni Dolby 5.1 zvuk, a iz Razera se hvale i sa posebnim dizajnom, koji koristi Kevlar i svilu kako bi korisnicima ponudio najbolji mogući zvuk.\nOsim egzotičnih materijala korišćenih pri njihovoj izradi, Nommo Pro zvučnici donose još i USB, optički i standardni 3,5-milimetarski audio priključak, kao i podršku za Bluetooth, što je bilo i za očekivati od zvučnika koji koštaju čak 500 američkih dolara.\nSa druge strane, Nommo Chroma predstavlja nešto standardniji zvučnik sa prihvatljivijom cenom od 150 dolara, a tu je i regularni Nommo, koji se od Chroma modela razlikuje po tome što ne nudi istoimeno Chroma osvetljenje.\nNommo i Nommo Chroma se u prodaji očekuju već ovog meseca, dok datum izlaska Nommo Pro zvučnika za sada nije poznat.\nRazer predstavio nove zvučnike za igrače was last modified: 26 januara, 2018 by ITN Team


VOŽNJA KA NOVOM SADU NA DVA NIVOA: Ugovor dodeljen, poznato koliko ćemo platiti "Štadlerove" brze vozove | Najnovije vesti - Srbija danas\n07.04.2021. • 09:57 Srbija Danas/Novosti\nVOŽNJA KA NOVOM SADU NA DVA NIVOA: Ugovor dodeljen, poznato koliko ćemo platiti "Štadlerove" brze vozove\nTender za nabavku tri kompozicije je raspisan u februaru\nBrzom prugom između Beograda i Novog Sada saobraćaće "Štadlerovi" vozovi na dva nivoa. Odluka o dodeli ugovora doneta je u ponedeljak, a švajcarska kompanija jedina je poslala ponudu na tenderu Ministarstva saobraćaja, koji je okončan 15. marta.\nVlada usvojila Strategiju državnog vlasništva i upravljanja: EBRD pruža podršku\nVELIKI UDAR NA DŽEP GRAĐANA - ULJE SKAČE NA 200 DINARA! Zašto je to tako i da li nas čeka novi rast cena?\n"ZA KVALITETNE SRPSKE PROIZVODE NE POSTOJE GRANICE" Nedimović: Bahrein zaiteresovan za robu naših privrednika\nSrbija će tri elektromotorna voza za brzine 200 kilometara na sat platiti 62.197.200 evra sa PDV-om.\nOva cena je za oko deset miliona evra veća od procenjene vrednosti, koja je bila navedena u javnoj nabavci. U obrazloženju za višu cenu ponuđač je naveo dodatne troškove i kratko vreme isporuke.\n- Poskupljenje cena za komponente voza dobavljači objašnjavaju rastom cena svih materijala na globalnom tržištu zbog uticaja epidemije - navedeno je u Odluci o dodeli ugovora. - Nesumnjivo je da je na povećanje cene uticalo i veoma kratko vreme isporuke, jer proizvodnja ovakvih vozova traje oko dve godine, kao i količina naručenih vozova. Zahtevano je da u cenu voza uđe i elektro i mašinsko projektovanje, projektni menadžment, transformator i ostale dodatne komponente.\nPrvi stiže u oktobru\nPrvi voz u Srbiju bi trebalo da stigne u oktobru. Već krajem godine prvi putnici bi mogli da se provozaju ovom trasom brzinom do 200 kilometara na sat. Procena je da bi putovanje između dva grada trebalo da traje oko 27 minuta. Rok isporuke za preostala dva voza je do 31. decembra.\nTender za nabavku tri kompozicije je raspisan u februaru. Predsednik Aleksandar Vučić je početkom marta nagovestio da će brzom prugom voziti švajcarske kompozicije, kao i da će karta za ovo putovanje između Beograda i Novog Sada koštati osam evra, odnosno oko hiljadu dinara.\nIzgradnja brze pruge između Beograda i Novog Sada košta oko 850 miliona dolara, a radove izvode kineske i ruske kompanije. Deo je projekta železničke saobraćajnice koja bi trebalo da poveže Beograd i Budimpeštu. Ruska kompanija "RŽD Internešnel" gradi najzahtevniju deonicu od Stare Pazove do Novog Sada na kojoj je i vijadukt Čortanovci sa kojeg će biti najlepši pogled na Dunav, kao i tunel dug 2,2 kilometra. Ukupna dužina brze pruge kroz našu zemlju biće 182,3 kilometara.\nU bojama zastave\nU tenderskoj dokumentaciji su navedeni detalji koje vozovi koji će saobraćati prvom brzom prugom u Srbiji, moraju da ispune. Dugi su oko 100 metara i moraju imati minimum 300 mesta za sedenje, a biće u bojama srpske zastave.\nPod i bočni zidovi moraju biti sa grejnim elementima, prozori sa sigurnosnim staklima, a moraju ispunjavati i uslove toplotne i zvučne izolacije, kao i spoljno i unutrašnje LED osvetljenje. "Štadlerovi" vozovi na dva nivoa imaju 12 kliznih vrata na električni pogon. Pre nego što zaduže nova vozila, mašinovođe iz "Srbija voza" će proći obuku za upravljanje novim kompozicijama, kao i obuku za održavanje.\nSrbija Beograd Novi Sad brzi voz brze pruge Štadler Ekonomija privreda


Vesić: Novak, nažalost, postao deo političke igre u Australiji - Beogradski Portal\nVesić: Novak, nažalost, postao deo političke igre u Australiji\nNovak Đoković je, nažalost, postao deo političke igre, ali odlukom da se bori pokazao je da je već pobedio, rekao je danas zamenik gradonačelnika Goran Vesić, komentarišući najnovija događanja u Australiji. On je u gostovanju na TV Pink podsetio na odluku ondašnjeg suda koja je jutros doneta u korist našeg tenisera.\n– Novak je već pobedio svojom mentalnom snagom. Većina sportista bi posle prve odluke otišla, a on je odlučio da se bori zato što nije hteo da ostane ni tračak sumnje da je on nekoga prevario s obzirom na to da je uradio sve što su mu tražili. To je sudija jutros potvrdio – rekao je Vesić.\nZamenik gradonačelnika je najavio i da je Beograd ove godine ponosan domaćin Dvoranskog prvenstva u atletici, koje će se održati od 18. do 20. marta, te da je to najveći medijski sportski događaj u svetu.\nU Beogradu se slična situacija nikad neće desiti, ocenio je Vesić, i dodao da su svi sportisti, među njima i australijski, u Srbiju dobrodošli.


REFORMA PRAVOSUĐA: Stanje u pravosuđu nije zadovoljavajuće\nPrivremena predsjednica Visokog sudskog i tužilačkog vijeća (VSTV) Sanela Gorušanović-Butigan je na sjednici Privremene istražne komisije Zastupničkog doma Parlamenta Bosne i Hercegovine ocijenila da stanje u pravosuđu nije zadovoljavajuće.\nKako su saopćili iz Parlamenta Bosne i Hercegovine, prilikom obraćanja istakla je da nije dugo na poziciji privremene predsjednice i poručila je da očekuje da će se stanje popraviti u skorijoj budućnosti.\nGorušanović-Butigan se osvrnula i na funkcionisanje Sistema za automatsko upravljanje predmetima u sudovima (CMS) istakavši da je najbolji sistem, ali da su zloupotrebe i manipulacije tim sistemom moguće, te da one predstavljaju krivično djelo. Mišljenja je da je nekorištenje ovog sistem u Tužilaštvu Bosne i Hercegovine zabrinjavajuće, te kazala da u svom budućem radu potencirati ovo pitanje.\nZa svjedočenje pred Komisijom pozvan je i ministar pravde Bosne i Hercegovine Josip Grubeša, ali nije prisustvovao zbog, kako je naglasio, neodložnih obaveza. Poziv za svjedočenje mu je upućen za 2. februar.\nPrivremena istražna komisija usvojila je i zaključak kojim je ovlastila predsjedavajućeg Komisije Damira Arnauta da direktno stupi u kontakt sa predsjedavajućim Vijeća ministara Bosne i Hercegovine Zoranom Tegeltijom radi svjedočenja Tegeltije pred Privremenom istražnom komisijom.\nTakođer, usvojen je zaključak kojim se pozivaju članovi VSTV-a Berina Alihodžić i Biljana Simeunović da na nekoj od narednih sjednica svjedoče pred Privremenom istražnom komisijom, saopćili su iz Parlamenta Bosne i Hercegovine.\nIZVOR: Vebsajt Klix, 25.01.2021.


SDP, SDA i Stranka za BiH odbile Dodikov poziv\nMilorad Dodik, Foto: Midhat Poturović\nVećina stranaka iz Federacije BiH najavila je da se neće odazvati pozivu predsjednika SNSD-a Milorada Dodika da na zajedničkom sastanku stranaka koje participiraju u Parlamentu BiH pokušaju riješiti sporna politička pitanja, pa i razgovarati o ustavnim promjenama u BiH.\nPredsjednik SDA Sulejman Tihić rekao je da se neće odazvati pozivu, jer smatra da Dodik "time želi samo da odgodi ozbiljne razgovore".\nOn je rekao da sa Dodikom ne želi razgovarati ukoliko nisu prisutni lideri svih stranaka na vlasti, a kada je je riječ o ustavnim reformama, i važne opozicione stranke, prenose Nezavisne novine.\nStranka za BiH isključila je mogućnost da će se odazvati pozivu. Damir Arnaut, savjetnik člana Predsjedništva BiH Harisa Silajdžića (lidera Stranke za BiH), rekao je da članovi ekspertskog tima SAD i EU ostaju u BiH barem idućih mjesec dana, te da već imaju pozive za nastavak razgovora s njima.\n"S obzirom na te činjenice, ne vidim produktivnost u miniranju tog procesa i otvaranju nekih paralelnih procesa", rekao je Arnaut.\nSekretar za informisanje SDP-a Damir Mašić rekao je da u ovoj stranci ne vide razlog zašto bi Dodik zvao SDP, navodeći da je predsjednik ove stranke Zlatko Lagumdžija u Butmiru rekao da se neće odazvati ni na jedan poziv lidera iz BiH, već samo na razgovore koje organizuju SAD i EU.\nČović bi došao na sastanak\nPortparol HDZ-a BiH Mišo Relota rekao je da će se ta partija odazvati na svaki kvalitetno organizovan sastanak koji nudi rješenje otvorenih pitanja evroatlantskih integracija.\n"Mi imamo stav da svakako treba razgovarati sa legitimnim predstavnicima kako bi bila postignuta rješenja i stabilizovane političke prilike", rekao je Relota.\nPotpredsjednik PDP-a Slobodan Nagradić istakao je da će se odazvati na svaki sastanak na kojem se razgovara o poziciji RS i stvaranju uslova za bolji život građana.\nOn je izrazio očekivanje da će organizator sastanka uz poziv dostaviti teze o kojim želi da se razgovara, a ako se poziva "onako", na prazan papir, biće teško postići nešto.\nPredsjednik Socijalističke partije Petar Đokić smatra da treba podržati ovu inicijativu i da je jako dobro da domaći politički akteri razgovaraju bez stranog posredovanja.\n"Ovo je zemlja u kojoj mi živimo i postoji sfera zajedničkih interesa u vezi kojih treba pronalaziti rješenja", naglasio je Đokić.\nSDS nije ni pozvan\nLider DNS-a Marko Pavić rekao je da ta stranka još nije dobila zvaničan poziv, navodeći da će se odazvati samo ako se budu rješavala ključna pitanja za BiH, poput vizne liberalizacije i ulaska u UN.\nPredsjednik SDS-a Mladen Bosić rekao je da nije dobio bilo kakav poziv.\nMilorad Dodik uputio je poziv svim strankama koje imaju predstavnike u Parlamentu BiH za sastanak u Banjaluci koji bi trebalo da bude održan u petak, 30. oktobra.\nDodik je u pozivu naveo da je, bez obzira na razlike koje političke partije u BiH imaju o mnogim pitanjima, jedini način da se one prevaziđu razgovor i dogovor.\nNagoviješteno je da bi se razgovaralo i o "modalitetima i procedurama koje se odnose na moguće ustavne promjene", te o ključnim spornim političkim pitajima - radu Savjeta ministara, ispunjavanju preostalih obaveza BiH u procesu ukidanja viznog režima, popunjavanju upražnjenih mjesta u institucijama BiH, izmjenama i dopunama Krivičnog zakona BiH, Ombudsmanu RS, pripremama za aktivnosti vezane za status BiH kao nestalne članice Savjeta bezbjednosti UN.\nPogledajte komentare (20)


Vozački pred kompjuterom i u Kruševcu – Kruševac PRESS\nAutor Redakcija\t Poslednje ažuriranje 05.01.2016.\nOd prvog radnog dana 2016-te u Srbiji se, po zakonu, vozački ispit polaže isključivo elektronski, upotrebom računara. Sva pitanja za ispite se nalaze u jedinstvenoj bazi MUP i ima ih oko 5000. Ona se slučajnim izborom postavljaju kandidatima, a regularnost ispita prate i dve sigurnosne kamere, koje prate kompletan tok polaganja. Svi kandidati imaju mogućnost i da od kuće uvežbavaju, a sada mogu odmah nakon ispita da utvrde da li su položili test.\nIz MUP-a najavljuju da će u budućnosti sistem biti umrežen sa svim ministarstvima. Po novom sistemu će, osim polaganja ispita, biti i registracija vozila, tako da nećete moći da registrujete vozilo ukoliko imate neki prekršaj.\nU razgovoru sa vlasnicima kruševačkih auto škola smo saznali da je novo licenciranje za auto škole, koje su bile obavezne da ispune vrlo brojne i rigorozne tehničke uslove, dovelo do toga da u našem gradu ostane tek nekih desetak aktivnih auto škola. Vezano za novi način polaganja, oni ističu da sa njima nije rađena nikakva obuka, iako je to bilo predviđeno propisima. Kažu da su ostvarili tehničke uslove, ali šta dalje – procedura još uvek nije u potpunosti definisana, ni jasna.\nJedan od vlasnika (želeo je da ostane anoniman, plašeći se mogućih posledica), prilično uznemiren, kazao nam je da je za bilo koju grešku u proceduri obuke i polaganja zakonodavac predvideo kaznu od 108.000 dinara, što je veliki iznos s obzirom na to da je čitav postupak potpuno nov i još uvek ima nejasnoća. Takođe, kazao nam je i da su ponuđeni odgovori na pitanja iz testa vrlo često tako formulisani da čak ni iskusni profesionalci i instruktori vožnje u njima teško mogu da se snađu. Kako nam je rekao: “Jedan naš kolega, iz grada, je uradio najpametniju stvar. Poslao je firmu na kolektivni odmor do kraja januara i sad čeka da vidi kako će sve funkcionisati, ko će, za šta i koliko da bude kažnjen.”\nTehnika donosi napredak, ali – da li je uvek tako?


Gazeta Ekspres: Moguće obavezno služenje vojnog roka | Radio Kosovska Mitrovica\nGazeta Ekspres: Moguće obavezno služenje vojnog roka\n13. June, 2020 17:54 |\nObaveznu vojnu službu mnogi stručnjaci i predstavnici institucija smatraju potrebnom, a ministar odbrane Anton Ćuni je rekao da bi to moglo postati stvarnost uz međuinstitucionalnu saradnju i koordinaciju sa NATO-om, piše Gazeta Ekspres.\n“U pogledu bezbednosti, bilo bi dobro razmotriti trenutne specifičnosti, međunarodno vojno prisustvo ovde i neke dokumente na koje treba da se pozovemo kao BSK u fazi tranzicije na osnovu sveobuhvatnog plana. Za međuinstitucionalnu saradnju u smislu da Kosovo postane članica NATO-a postoje neki standardi kojih se moramo pridržavati u vezi sa obaveznom vojnom službom, što je i deo vladinog programa, jer imamo dobra iskustva nekih članica NATO-a koja primenjuju ovakvu vrstu služenje vojnog roka. Ja sam pripremio jedan tekst o tome i verujem da će biti uzet u obzir “, rekao je Ćuni.\nKomandant Kosovskih bezbednosnih snaga, Rahman Rama, rekao je za lajmi.net da treba napraviti dubinsku i opštu analizu troškova, infrastrukture i svih drugih elemenata.\nPrema Rami, pitanje obaveznog služenja vojnog roka zahteva uključivanje unutrašnjih i spoljnih stručnjaka i bliske konsultacije sa NATO-om.\n“Trenutno moramo napraviti generalnu analizu, troškove, infrastrukturu, sve elemente i onda odlučiti kakav će biti oblik. Mi smo u toku izgradnje kapaciteta novim zakonom, a pitanje obaveznig služenja vojnog roka zahteva analizu sa stranim i domaćim stručnjacima, i uz konsultacije sa zemljama članicama NATO-a, jer nam je NATO cilj “, rekao je Rama.\nU vezi sa modelima koje Kosovo može slediti u kreiranju obaveznog služenja vojnog roka, Rama je rekao da postoji mnogo zemalja, ali nije spomenuo nijednu od njih.\n“Ne mogu da govorim o konkretnim imenima zemalja, to zavisi od mogućnosti i kapaciteta, ali imamo neke zemlje koje mogu da nam posluže kao primer, bilo da su članice ili partneri NATO. Ali bez detaljne analize, ne možemo reći nešto više”, rekao je Rama.\nStručnjak za bezbednost i vojna pitanja, Ramadan Ćehaja, u vezi sa obaveznom vojnom službom, rekao je da je to dobra ideja, ali da treba obaviti preliminarne pripreme.\n“Što se tiče tog pitanja, podržao sam ideju bivšeg premijera Kurtija i bilo je različitih razgovora o tome da li je to potrebno ili ne. Međutim, generalno, smatram da je to dobra ideja i treba je podržati kao takvu, ali u pogledu obavezne vojne službe trebalo bi obaviti mnogo preliminarnih priprema na nacionalnom nivou i na nižim nivoima, jer nije lako nekome uzeti dete poslati ga u vojnu službu, a da mu se ne obezbede adekvatni uslovi, jer je to vrlo ozbiljno pitanje “, naglasio je Ćehaja.\nĆehaja naglasio je da su pokušaji Srbije da nanese štetu Kosovu dodatni razlog za izgradnju samoodbrambenih sposobnosti.\nPrema njegovim rečima, u garnizonima u kojima će se izvoditi vežbe, treba razmatrati i trajanje vojne službe i druga pitanja, potrebno je izvršiti preliminarne analize i pripreme.\n“Na osnovu okruženja u kojoj se nalazimo u odnosu na Srbiju i stalnih pokušaja srpskih režima da štete Kosovu, otimaju deo ili celu teritoriju, sada moramo razmišljati o samoodbrani, potrebno je preduzeti adekvatne mere u skadu sa situacijom na terenu, tako da ja podržavam ovo kao ideju, ali treba uraditi prethodne pripreme po garnizonima gde će biti obavljena vojna obuka, na tri ili šest meseci, u zavisnosti od ekonomskih i finansijskih mogućnosti naše zemlje, s toga ovaj posao nije nimalo lak “, rekao je Ćehaja.\nNa kraju, Ćehaja je rekao da finansijski i ekonomski aspekt takođe treba uzeti u obzir. Prema njegovim rečima, taj projekat se ne sme zaustaviti ako se jednom krene.\n“Finansijsko i ekonomsko pitanje je jako važno, jer to određuje naše mogućnosti o broju angažovanih ljudi, a drugo pitanje se odnosi na geostratešku koordinaciju sa NATO, ali nam je potrebna i materijalna pomoć ekonomski jakih država samo za odbrambena pitanja, tek onda mi možemo da pristupimo ovom planu. Međutim ako se ne obave potrebne pripreme i ako ne obezbedimo odgovarajuća sredstva ne smemo se ni usuditi krenuti sa realizacijom ovog plana, jer u suprotnom mogli bi da ga ostavimo na pola puta što bi bilo jako loše. Ideja je dobra i veliki broj stručnjaka iz različitih oblasti od sada bi trebao raditi nešto u tom pravcu, a kao što je rekao ministar odbrane, ovo pitanje trebalo da bude razmatrano kao odbrambena strategija”, rekao je na kraju Ćehaja.


Keljmendi prije četiri dana iz Crne Gore otišao na Kosovo - Vijesti.me\nKeljmendi prije četiri dana iz Crne Gore otišao na Kosovo\nDobro obaviješteni izvori “Vijesti” sa Kosova, kazali su da je Keljmendi u svojoj porodičnoj kući u Peći\nFoto: Savo Prelević Autor: Ekipa "Vijesti"\nNaser Keljmendi napustio je Crnu Goru u ponedjeljak 10. septembra, kada je ušao na teritoriju Kosova.\nTa informacija “Vijestima” je potvrđena u Upravi policije, nakon što je od službenika te institucije zatraženo da odgovore kog je datuma Keljmendi napustio Crnu Goru, na kom graničnom prelazu i u koliko sati.\n“Lice N.K. je 10. septembra 2012.godine napustilo Crnu Goru prema Republici Kosovo”, piše u odgovoru Uprave policije.\nDobro obaviješteni izvori “Vijesti” sa Kosova, kazali su da je Keljmendi u svojoj porodičnoj kući u Peći.\n“Policija to zna, ali nema razloga da djeluje, jer im nije stigla nikakva potjernica za Keljmendija”, kazao je sagovornik “Vijesti” sa Kosova.\nNovinar Vijesti kontaktirao je juče kosovsku policiju, odakle mu je rečeno da nikakve podatke ne može dobiti dok se ne obrati “ambasadama ili Ministarstvu vanjskih poslova”.\nIako su bosanskohercegovački mediji upravo Keljmendija označili kao glavnu metu velike policijske akcije u BiH, sinoć do zaključenja “Vijesti” potjernica za Keljmendijem još nije bila raspisana.\nPusto je bilo juče ispred hotela Casa Grande\nIpak, ministar sigurnosti BiH Sadik Ahmetović za juče je najavljivao raspisivanje međunarodne potjernice za Keljmendijem. On je, novinarima tokom Konferencije "Sigurnost Balkana, tehnologija i obrazovanje", kazao da Keljmendi još nije uhapšen, jer se čeka da Tužilaštvo BiH raspiše potjernicu.\nKazao je i da ne može reći mnogo o akciji hapšenja Keljmendija, jer "postoji opasnost da promijeni svoju trenutnu lokaciju". "Sve što vam mogu reći u ovom trenutku, a da me ne optuže da ugrožavam istragu, jeste da mi znamo gdje se nalazi Naser Keljmendi", kazao je Ahmetović, a prenijeli su bosanski mediji.\nIz MUP-a RS rečeno je da je Keljmendi u bjekstvu, nakon prekjučerašnje velike policijske akciji "Lutka" i hapšenja koja su uslijedila u više gradova na teritoriji BiH. Keljmendi i Darko Elez navode se kao glavne mete akcije, usmjerene na razbijanje zločinačke organizacije osumnjičene za trgovinu drogom, pranje novca, ubistva i pripreme ubistava.\nLukač: Možda je kod vas bio na odmoru\nDirektor Federalne policije BiH Dragan Lukač kazao je “Vijestima” u telefonskom razgovoru da se ne bi bavio nagađanjima da li je neko Keljmendija obavijestio da mu se priprema hapšenje.\n“Da mu je neko dojavio da će biti hapšenja, to su samo hipotetičke stvari. Potjernica za Naserom Keljmendijem nije raspisana, ali hoće danas u toku dana vjerovatno.\nPotjernica će biti raspisana na međunarodnom nivou”, kazao je Lukač. On je dodao da je tvrdnje da se Keljmendi nalazi u Crnoj Gori nijesu govorene bez pokrića.\n“Da mu je neko dojavio da će biti hapšenja, to su samo hipotetičke stvari"\n“To je potvrdio i njegov advokat koji je dao izjavu, čini mi se vašem mediju. Možda juče nije bio u Crnoj Gori kako su kazali vaši zvaničnici , ali je sigurno da je u Crnoj Gori boravio duže vrijeme, moguće da je tu bio i na odmoru”, istakao je Lukač. On je dodao da Federalna policija nije kontaktirala Upravu policije Crne Gore, povodom hapšenja Keljmendija.\n“Tužilaštvo vodi istragu i ono je mjerodavno da određene stvari tog karaktera naređuje. S obzirom da su često u medijima informacije da on ne bježi i da je spreman da dođe na razgovor kod istražnih organa, ako je tako onda je za očekivati da će se Keljmendi sam javiti i biti nam na raspolaganju u Sarajevu”, zaključio je Lukač.\nMNE-ODSRBICA 5 godina i 4 mjeseca\nHvala ti brate nas na drzavi,gdje cuo i gdje necuo.Nece te nikad uhvatit. @Mica Desin:Tako je brate.Sve je to zavjera srpstva\nMica Desin 5 godina i 4 mjeseca\n@Surova Realnost U Srbiji ima org za prodaju organa.Zakonom je zabranjeno ali su se organizovali i osnovali organizaciju za prodaju organa.Ima preko 4000 clanova koji nude svoje organe na prodaju.Sumnja se da mnogi organi zavrsavaju na Kosovu.\nSurova Realnost 5 godina i 4 mjeseca\nINFORMACIJA BR 1. Ovo je sve namjesteno iz Srpske kuhinje,target nije Keljmendi(on je samo spona za medijske napade)nego neki ljudi iz Crnogorske policije,kao i neki biznismeni,namjerno sada pred izbore u CG,sada ce da se pise danima pred izbore o licima iz CG koja su navodno povezana sa njim, tako vrse pritisak na javno mnjenje,kako je sadasnja vlast u CG kriminalna i td. Ali to Srbi rade providno kao i ona medijska patka sa onim sto vadi organe Srbima,to sve kompromituje Srpsku verodostojnost.


Novi MAN-ov TGX osvojio međunarodno priznanje KAMION GODINE za 2021. godinu\nNovember 26, 2020 April 23, 2021 adminR\nMAN-ov novi kamion iz programa TGX, izabran je za Međunarodni kamion godine 2021. godinu od strane žirija, koji su činili 24 urednika komercijalnih vozila i starijih novinara iz 24 vodeća magazina o kamionima iz cele Evrope.\nPrestižna nagrada uručena je Andreasu Tostmanu, izvršnom direktoru MAN Truck & Bus, tokom virtuelne ceremonije koja se održala u sedištu MAN-a u Minhenu u Nemačkoj. Pobedničkim rezultatom od 155 glasova, vodeća kompanija nemačkog proizvođača kamiona izborila se sa snažnim izazovom koji je predstavljala nova serija FH kompanije Volvo Trucks.\nNa osnovu pravila Međunarodnog kamiona godine (IToY), godišnja nagrada dodeljuje se kamionu predstavljenom na tržištu u prethodnih 12 meseci, koji je dao najveći doprinos efikasnosti drumskog transporta. Razmatra se nekoliko važnih kriterijuma, uključujući tehnološke inovacije, komfor, sigurnost, voznost, ekonomičnost potrošnje goriva, uticaj na životnu sredinu i ukupne vlasničke troškove (TCO). Nova MAN-ova serija TGX predstavlja veliki korak napred u pogledu udobnosti, sigurnosti, efikasnosti potrošnje goriva, povezanosti, naprednog portfelja usluga i interfejsa čovek-mašina.\nTokom produženih probnih vožnji održanih prošlog februara u Bilbau u Španiji, a nedavno i između Nemačke i Austrije u julu, članovi žirija su u cilju izbora „Kamiona godine“ ocenjivali u kojoj meri poboljšana aerodinamika kabine, zajedno sa motorima D26 i D38 Euro VI d, optimizovanom pogonskom osovinom i tempomatom uz pomoć GPS-a – doprinose smanjenju potrošnje goriva.\n„Uvođenjem novog TGX-a MAN je isporučio paletu kamiona za teške terene orijentisane ka budućnosti, sposobnu da odgovori na današnje i sutrašnje potrebe transporta“, Gianenrico Griffini, predsedavajući izborom Međunarodnog kamiona godine.\nŠtaviše, žiri je pohvalio interfejs čovek-mašina u novoj paleti kamiona, zasnovanog na lako čitljivoj, potpuno digitalnoj instrument tabli u boji i kontrolnom sistemu okretanja i pritiska (SmartSelect) sekundarnog displeja, zajedno sa višenamenskim volanom.\nNa kraju, novinari IToY-a ocenjivali su širok spektar sistema pomoći i bezbednosti, čiji je cilj smanjenje opterećenja vozača u svim radnim uslovima i poboljšanje bezbednosti u saobraćaju.\nizbor i foto: truck-of-the-year.com\nLufthansa Cargo se obavezuje na program održivosti UN-a\nPobedin rast će podstaći konkurenciju low cost kompanija


poglavlje 23 - Sputnjik Srbija\nU Briselu ni danas nije bilo konsenzusa za otvaranje poglavlja 23 i 24 u pristupnim pregovorima sa Srbijom, potvrđeno je Tanjugu u Savetu Evropske unije.\nEK odbacila hrvatske uslove\nEvropska komisija odbacila je hrvatske zahteve u sporu sa Srbijom kojim je praktično blokirala Srbiju u pregovaračkom procesu i otvaranju Poglavlja 23, javili su hrvatski mediji pozivajući se na interni dokument te komisije.\nPremijer Srbije Aleksandar Vučić izjavio je večeras da je Vlada Republike Srbije zaprepašćena odlukom Hrvatske da ne podrži evropski put Srbije.\nRadna grupa Evropske unije za proširenje završila je sastanak bez saglasnosti Hrvatske da Srbija otvori Poglavlje 23, potvrdila je Tanjugu šefica pregovaračkog tima Srbije Tanja Miščević.\nZagreb zaustavio pregovore Srbije i EU?\nZvanični Zagreb je sprečio da se u Radnoj grupi u Savetu Evrope razgovara o otvaranju Poglavlja 23 u pregovorima o članstvu Srbije u EU.\nEU očekuje donošenje zakona o finansiranju Vojvodine\nPortparolka Evropske komisije Maja Kocijančič izjavila je za Radio–televiziju Vojvodine da Evropska unija očekuje da Srbija usvoji zakon o finansiranju Vojvodine, kao što je to propisano Ustavom Srbije.


Sirija: Bombaši se prerušili u MIROVNJAKE?\nSvetske vesti - Četvrtak 20.04.2017 - 15:27\nNapadači na civilni konvoj autobusa u Siriji, kada je krajem prošle nedelje poginulo više od 120 ljudi, bili su prerušeni u pripadnike ekipa za pružanje pomoći i možda su konkretno ciljali na decu kao žrtve, saopštile su u četvrtak UN.\nMeđu žrtvama napada bilo je 68 dece FOTO: EPA\nMeđu žrtvama subotnjeg napada bombaša samoubice na konvoj autobusa kojima su civili bili evakuisani, bilo je 68 dece, a veliki broj dece je povređen, prenosi AFP.\n- Neko ko se pretvarao da pruža pomoć i ko je privlačio decu, sproveo je tu užasnu eksploziju - rekao je specijalni izaslanik UN za Siriju Stafan de Mistura novinarima u Ženevi.\nAgencija prenosi da je šef mirovnih snaga UN za Siriju Jan Egeland, izjavio na istoj konferenciji za novinare da su se ubice "prerušile u mirovnjake".\nOdgovornost za napad u oblasti Rašid na zapadu grada Alep, jednu od najsmrtonosnijih epizoda od početka šestogodišnjeg građanskog rata u Siriji, nije preuzela ni jedna teroristička grupa, navodi agencija.\nEvakuacije koje su tog dana bile u toku, zbog eksplozije su zaustavljenje, ali su nakon višečasovne pauze nastavljene.\nEvakuacija stanovništva iz dva sirijska sela je akcija u okviru sporazuma između Irana koji je saveznik Sirije i Katra, koji već dugo podržava pobunjeničke grupe koje se bore protiv snaga sirijskog predsednika Bašara al Asada.


Na Kubi vakcinisano 95 odsto dece od dve godine do 18 godina | Kosova.info\nDom|Najnovije|Na Kubi vakcinisano 95 odsto dece od dve godine do 18 godina\nNa Kubi vakcinisano 95 odsto dece od dve godine do 18 godina\nKuba, država sa jednim od najrazvijenijih zdravstvenih sistema na svetu potpuno vakcinisala je oko 95 odsto dece uzrasta od dve do 18 godina. Ova ostrvska država, koja ima nisku stopu infekcije omikron sojem koronavirusa, jedina je na svetu koja vakciniše decu uzrasta od dve godine. Takođe, Kuba sama proizvodi nekoliko vakcina protiv korona virusa.\n„Iako koronavirus manje pogađa decu, ona su važan faktor u prenošenju“, rekao je dr Gerardo Gilen, vodeći proizvođač Abdale, jedne od vakcina koje se proizvode na Kubi.\nDodao je da je upravo vakcinacija dece, velika stopa imunizovanih i imunitet krda koji je stupio nakon talasa delta soja koji je paralisao Kubu prošlog leta, doprineli tome da ova država sada ima znatno niže stope infekcije nego Sjedinjene Države i brojne evropske države.\nKubanci, za razliku od ostatka sveta, veruju u svoj zdravstveni sistem, u ovoj zemlji nema antivakserskih pokreta, pa se i inokulacija male dece smatra zdravorazumskom odlukom.\n„Deca se vakcinišu čim se rode. Ako prima sve druge vakcine, zašto ne bi bio vakcinisan i protiv kroone“, rekla je Anija Ramirez, 33, koja je vakcinisala svog petogodišnjeg sina.\nŠirom sveta starsona granica za vakcinaciju protiv koronavirusa sve je niža. Svetska zdravstvena organizacija je preporučila da, ako su je postignut visoki procenat vakcinacije odraslog stanovništva, zemlje razmotre vakcinaciju dece od pet godina sa Fajzerovom vakcinom.\nČile i Ujedinjeni Arapski Emirati sada vakcinišu trogodišnjake.\nIpak, neke zemlje se protive trendu. Švedska zdravstvena agencija je prošle nedelje odlučila da ne preporuči vakcine protiv koronavirusa deci mlađoj od 11 godina, tvrdeći da nema preciznih podataka.\n„Nijedan od rezultata nije objavljen u recenziranim časopisima, tako da je teško raspravljati o tome“, rekao je dr Džon Andrus, bivši direktor regionalnog programa imunizacije u Panameričkoj zdravstvenoj organizaciji i profesor javnog zdravlja na Univerzitetu Džordž Vašington, prenosi Gardijan.\nDodao je da su kubanske vakcine zasnovane na platformi koja se decenijama koristi za tetanus. On zaključuje da, iako se radi o odličnoj tehnologiji, potrebno je još podataka.\nIspitivanja nisu pokazala ozbiljne neželjene efekte\nSa druge strane, kubanski naučnici kažu da ispitivanja vakcina Soberana 2 i Soberana Plus, sprovedena na 350 dece uzrasta između tri i 18 godina nisu pokazala ozbiljne neželjene efekte.\n„Podaci o ispitivanju, poslati su časopisima za recenziranje i čekaju na objavljivanje. Zdravstveni zvaničnici kažu da će u narednim nedeljama svi podaci o ispitivanju biti poslati Svetskoj zdravstvenoj organizaciji, pošto traže odobrenja za izvoz“, rekao je jedan od naučnika koji je sprovodio ispitivanje.\nDr Peter Hotez, dekan Nacionalne škole za tropsku medicinu na Medicinskom koledžu Bejlor u Teksasu, rekao je da je vakcinacija male dece „od suštinskog značaja” s obzirom na rekordan broj dece koja su hospitalizovana zbog omikron soja u SAD.\nIpak dodaje da treba biti oprezan, ukazujući na slučaj Filipina, gde je neuspešno uvođenje nove vakcine protiv denga groznice 2016. dovelo do široko rasprostranjene percepcije javnosti da je vakcina štetna.\n„Posledica toga je bio gubitak poverenja javnosti u druge vakcine za decu – što je rezultiralo epidemijom morbila koja je ubila stotine“, rekao je Hotez.\nDr Džerom Kim, generalni direktor Međunarodnog instituta za vakcine, neprofitne organizacije sa sedištem u Seulu, rekao je da „ima smisla“ vakcinisati malu decu, prvenstveno da bi zaštitili članove porodice oko njih.\n„Ako mama i tata rade, često su baka i deda ti koji se brinu o detetu posle škole“, rekao je Kim.\nTakođe je naglasio ulogu koju vakcinacija dece može da igra u smanjenju siromaštva: podaci pokazuju da se globalno, na svaki dolar potrošen na vakcinaciju, uštede 44 dolara indirektnih troškova.\n„Ne štedite samo na direktnim troškovima hospitalizacije, već štedite i troškove vezane za roditelje koji moraju da ostanu kod kuće“, zaključio je Kim.\nNisu obnovljivi izvori, ali su ekološki prihvatljivi


Beti Đorđević & Friends | Balkanrock.com\nDom omladine Beograda sa zadovoljstvom predstavlja veliki solistički koncert naše muzičke dive Beti Đorđević, koja će sa ekipom odabranih muzičara nastupiti u utorak, 19. februara i provesti publiku kroz hitove evergrina, soula i džeza koji su obeležili njenu višedecenijsku karijeru. Koncert se održava u Velikoj sali DOB, sa početkom u 20 časova, a ulaznice su u prodaji na svim Ticketvision prodajnim mestima, kao i putem sajta www.tickets.rs. Cena ograničenog broja ulaznica u pretprodaji iznosi 600 RSD, dok će redovna cena iznositi 800 RSD. Mesta su sedeća i numerisana.\nBeti Đorđević je svoj zanat “ispekla” na mestu koje je bilo najbliže američkoj klupskoj sceni šezdesetih i sedamdesetih – u klubovima za američke oficire u tadašnjoj Zapadnoj Nemačkoj, u kojima je nastupala pevajući soul, džez i fank repertoar. Klasične numere zlatnog doba američkog soula u verzijama Arete Frenklin, Dion Vorvik, Dajane Ros ili Dajne Vošington, tako su u njenoj interpretaciji imale odmah proveru pred publikom prepunom pravih poznavalaca, kojima se Beti dokazivala iz večeri u veče.\nZahvaljujući interesovanju kompozitora Aleksandra Koraća, Beti Đorđević je postala stalan učesnik jugoslovenskih festivala zabavne muzike tokom sedamdesetih. Njen hit “Počnimo ljubav ispočetka” sa Beogradskog proleća 1976, danas je svakako najpoznatija numera u njenom izvođenju, himna romantičnog pozitivizma, koja verno odslikava duh jednog doba u kome je i muzika bila bliskija čoveku. Tokom svoje karijere objavila je desetak singlova i dva albuma, pre nego što je do kraja osamdesetih polako skliznula u zaborav, kao i ceo milje naše šlagerske muzike, pregažen naletom novih muzičkih formi, od kojih je turbo-folk bio najagresivniji.\nInteresovanje za muziku koju je izvodila je obnovljeno tek posle 2000. godine, posredstvom CD kompilacija najvećih hitova jugoslovenske zabavne muzike, na kojima je Beti Đorđević imala zapaženo mesto. Puštanje njenih numera na radio stanicama i u kafićima predstavilo je Beti i nekoj novoj publici, a nastup na uvodnom koncertu Beogradskog džez festivala 2010. godine, doneo je njen uspešan povratak i pred novinare sa programom koji je izvela u Grand Kazinu, lociranom na mestu njenih velikih uspeha – Hotelu Jugoslavija. Klupska karijera Beti Đorđević ponovo je počela da dobija ubrzanje, da bi je televizijski program “Ja mogu sve” (RTS), ponovo predstavio najširoj javnosti u celoj zemlji, lansirajući je kao klasičnog pop izvođača iz najbolje tradicije naše muzike. Najnoviji period u njenoj karijeri krunisan je nastupom na Beoviziji 2018, gde je zajedno sa Rambom Amadeusom izvela njegovu autorsku kompoziciju “Nema te”.\nBeti Đorđević će uz sastav “Friends” na koncertu u Domu omladine Beograda 19. februara rekapitulirati celu karijeru: prvi deo nastupa biće posvećen njenim najvećim hitovima iz oblasti zabavne muzike, a drugi će predstaviti njenu veliku ljubav – odabrane soul i džez numere. Nezaboravna emotivnost i velike glasovne mogućnosti ove jedinstvene, autentične dive naše muzičke scene, biće predstavljenje u najboljoj produkciji i to na mestu koje je takođe vezano upravo za istoriju džez muzike u našim krajevima.


2009-03-25 HAG/DEN HAAG\nGeorge Hough, svjedok odbrane Milana Lukića\nNa suđenju Milanu i Sredoju Lukiću odbrana prvooptuženog izvela je još jednog američkog eksperta, forenzičkog psihologa Džordža Hofa/George Hough, koji je na osnovu transkripta njihovih iskaza analizirao kredibilitet tri svedoka optužbe i izneo procenu trenutnog emotivnog i kognitivnog stanja optuženog.\nU analizi svedočenja Zehre Turjačanin Hof ukazuje da se njen iskaz mora slušati "trećim uhom", jer joj sećanje može biti izobličeno usled traume i postoji mogućnost "brkanja identiteta". Zehra Turjačanin je jedina preživela iz kuće na Bikavcu u kojoj su, po optužnici, 27. juna 1992. godine, obojica optuženih zatvorili i žive spalili više desetina žena, dece i staraca. Hof je okarakterisao kao "upitnu" sposobnost svedokinje VG-115 da ponudi relevantne i koherentne informacije usled posttraumatskog stresa. VG-115 je inače Srpkinja iz Višegrada, koja je tvrdila da je bila očevidac brojnih individualnih ubistva koje je počinio Milan Lukić, kao i "živih lomača" u Pionirskoj ulici i naselju Bikavac. Iskaz treće analizirane svedokinje VG-63 Hof je ocenio kao "jasno pogrešnu percepciju", jer je navela da je Milan Lukić imao tetovažu koju danas nema.\nIdući kroz "životnu priču" Milana Lukića doktor Hof je zaključio da je optuženi "miroljubiv", da ne pokazuje znakove neprijateljstva prema drugim etničkim grupama, kao i da "nema indicija psihopatskog ponašanja". U razgovoru u Pritvorskoj jedinici opruženi mu je, rekao je američki psiholog, priznao da je "ubijao ljude, ali samo u borbi", kao i da je nakon prvog ubistva "shvatio da više ne želi ubijati", ali je uprkos tome ostao aktivan borac. Takođe je negirao učešće u zločinima nad civilima i tvrdio da mu je "nameštena" pravosnažna presuda sudskih organa u Srbiji, po kojoj je osuđen na 20 godina zatvora zbog otmice i ubistva 16 Muslimana iz Sjeverina. Milan Lukić mu je rekao da ga je proces u Srbiji podsećao na "Staljinovo vreme".\nPo oceni američkog psihologa, Milan Lukić "nije duboko intelektualna osoba", ali je ipak pročitao neke knjige. Lukićeva najomiljenija knjiga je, kako mu se poverio u razgovoru, "Na Drini ćuprija", dok mu je najomiljeniji film "Lepa sela lepo gore."\nImajući u vidu da su mnogi svedoci tvrdili da je Milan Lukić na višegradskom Starom mostu ubijao Muslimane i bacao njihova tela u Drinu, a da ga optužnica tereti za dve "žive lomače" u kojima je spaljeno oko 140 žena, dece i staraca, njegov izbor najomiljenije knjige i filma deluje kao nova morbidna poruka, poput one koju je svojevremeno slao isticanjem muslimanske svete knjige – Kurana – na optuženičkoj klupi.\nAmerički psiholog će sutra odgovarati na pitanja tužioca.


Još jedan Srbin u NBA: Micić će se uskoro oprobati u najjačoj ligi svijeta | BL Portal\nSrpski plejmejker Vasilije Micić trenutno je član turskog Anadolu Efesa, a čini se da će uskoro otići u NBA. Prava na srpskog plejmejkera imaju Oklahoma Siti Tanderi, a birala ga je Filadelfija kao 52. pika 2014.\n“Nema nikakve dileme, on je zreo za NBA. Ovog ljeta, kada je taj transfer trebalo da se realizuje, njegova izlazna klauzula je bila 15,7, a sezona se tada zbog korone još igrala. Efes nije htio da pomjeri tu klauzulu, jer su htjeli da sačuvaju tim i pojačaju se za ovu sezonu”, kaže Ražnatović.\nTags: košarka, NBA, Vasilije Micić


MOSKVA – Predstojeće vežbe NATO na severu Evrope u blizini ruskih granica su jasno antiruske, izjavila je danas portparolka Ministarstva unutrašnjih poslova Rusije Marija Zaharova.\n„Broj masivnih vežbi širokih razmera koje se izvode duž naših granica raste. Tako bi u oktobru i novembru vojne vežbe udruženih NATO snaga, koje će biti najveće u poslednjih 16 godina, trebalo da budu održane na norveškoj teritoriji, u Blatičkom moru i u severnom delu Atlantskog okeana“, rekla je Zaharova.\nOna je dodala da je tokom tih vežbi „planirana obuka u veštinama za izvođenje defanzivnih, a što je od ključne važnosti, i ofanzivnih operacija na severnim geografskim širinama tokom sukoba visokog intenziteta sa neprijateljem pođednake snage“.\n„Ovo demonstriranje snage treba da bude održano u direktnoj blizini ruskih granica i jasno je antirusko. Evropski sever, koji je nekada bio miran u vojnom pogledu, kao i Baltički region pretvaraju se u poligon za simuliranje masivnih borbenih operacija“, poručila je Zaharova.


Ne može da čuje ovaj kompliment, ali bi se sigurno obradovao...\nPažnja košarkaške javnosti u poslednja dva meseca bila je pre svega usmerena na sjajni dokumentarni serijal "The Last Dance", koji se bavio finalnom sezonom Majkla Džordana u Bulsima, pa se zbog toga ponovo povela diskusija o tome da li je "MJ" zaista "najbolji ikada".\nMnogi su se javljali da prokomentarišu "GOAT debatu", i uglavnom dominira mišljenje da je Majkl Džordan zaista iznad svih, dok se povremeno čuje i glas za Lebrona Džejmsa...\nIpak, da li je iz debate nepotrebno "izbačen" Kobi Brajant?\n"ESPN" je pokojnog košarkaša, koji je tragično poginuo u januaru ove godine u helikopterskoj nesreći, svrstao na tek deveto mesto liste najboljih košarkaša svih vremena, što je pomalo potcenjivački za petostrukog NBA šampiona.\nKobi Brajant je u najjaču ligu sveta ušao 1996. godine, probao je da "kopira" Majkla Džordana i zaslužio je njegovo poverenje, pa je "MJ" već posle prvog njihovog duela rekao "mali će biti dobar".\nIsti stav delio je i Džordanov najvoljeniji saigrač. Skoti Pipen, koji je jedini uz "leteće visočanstvo", osvojio svih šest šampionskih prstenova u Čikagu, otišao je korak dalje i tvrdio da je Kobi Brajant možda i najbolji svih vremena.\n"Kobi je bio inteligentan tip i verovao je da može da bude najbolji. Stvarno mrzim što mu nismo rekli koliko je sjajan bio", rekao je Pipen prošlog meseca u intervjuu koji se tek sada "čita".\n"Pokušavao je i trudio se da bude Džordan. Kada se vratim unazad i pogledam stare snimke kažem sebi da je bio i bolji od Džordana. Toliko je vredno radio, još je došao iz srednje škole, nije išao na Severnu Karolinu kod sjajnog Dina Smita", naveo je čuveni košarkaš Čikaga.\nDa je intervju objavljen možda kasnije, mnogi bi pomislili da je Skoti Pipen želeo da se "revanšira" Majku Džordanu zbog dokumentarca jer smatra da nije verno prikazan u njemu.\nOvako, verovatno je želeo da vrati Kobiju za nikad izrečene pohvale...


Buš apelovao na Kongres da usvoji zakonski predlog o vojnim izdacima\nPredsednik Buš je danas apelovao na Kongres da usvoji zakonski predlog o vojnim izdacima pre letnjeg odmora sledećeg meseca. Predsednik je to izjavio na godišnjem zasedanju skupa zakonodavaca saveznih država u Filadelfiji.\nBuš je pri tom kritikovao Kongres zbog odugovlačenja sa usvajanjem zakonskih predloga, medju kojima je i predlog o vojnim izdacima. Buš se takodje založio za zadržavanje poreskih olakšica, naglasivši da će to podstaći rast ekonomije. Na kraju govora, predsedik Buš je ponovo ukazao na potrebu da se SAD zaštite od terorista.\nBela kuća je danas saopštila da iduće nedelje u dvodnevnu posetu Sjedinjenim Državama dolazi novi britanski premijer Gordon Braun. On će 29. jula doputovati u predsedničko odmaralište u Kemp Dejvidu, severno od američke prestonice. Portparol Bele kuće Toni Snou je saopštio da će dvojica državnika razgovarati o brojnim temama, uključujući napredak u Iraku i Avganistanu, prekid genocida u Darfuru i zaštitu Sjedinjenih Država i Britanije od terorista.


Univerzitet Union "Nikola Tesla" - Beograd\nUniverzitet Union “Nikola Tesla” – Beograd\nAdresa: Cara Dušana 62-64, Beograd\nKao posledica neslaganja sa politikom rada na proširenom Univerzitetu Union, Univerzitet Union “Nikola Tesla” se 2010. godine izdvojio iz Univerziteta Union. Jedan od osnivača, kompanija Graditelj inženjering sa četiri fakulteta donela je odluku o osnivanju novog univerziteta, Union – Nikola Tesla. Novi Univerzitet mogao je da se akredituje samo kao integrisani, a osnivač je Fakultet za graditeljski menadžment.\nNa Univerzitetu postoje akademske studije sva tri stepena – osnovne, master i doktorske studije, a studijski programi se organizuju u okviru tri obrazovno-naučna i obrazovno-umetnička polja: tehničko-tehnološke, društveno-humanističke i prirodno-matematičke nauke.\nU okviru Univerziteta se nalaze četiri centra: Centar za kvalitet, Centar za studentske aktivnosti, Inovacioni centar, kao i Centar za informacioni sistem.


PREPORUKA NEDELJE: Ana Sofrenović - serija, film, restoran, predstava, izložba, koncert : Nadlanu.com\nPREPORUKA NEDELJE: Ana Sofrenović - serija, film, restoran, predstava, izložba, koncert\nObjavljeno 6. nov 2017. / 12:00:59\nU međuvremenu, mnogo toga se desilo. "Naša Engleskinja" je jedno vreme s porodicom živela u Londonu, rodila dve ćerke, pevala džez, imala svoje autorske projekte... Svestrana umetnica imala je i sopstveni projekat na džez-festivalu 2013 godine, desio joj se i operski "izlet" sa "Orfejem i Euridikom" na Bemusu, a pre desetak godina nastupila je u Karnegi holu na koncertu Meredit Mank...\nKako šarmantna umetnica voli da provodi slobodno vreme pročitajte u preporukama koje slede.\n- Britanska serija "Black Mirror" bavi se budućnošću i istražuje fenomen straha od budućnosti u kojoj se naše ponašanje u realnom i virtuelnom svetu svakodnevno ocenjuje i rangira, i u odnosu na te ocene, odredjen nam je kvalitet života u svakom smislu, od posla preko partnera, prevoza koji koristimo, hrane koja nam je dostupna, ljudi sa kojima stupamo u interakciju, zdravstvene pomoći. Izuzetno otrežnjujuća priča o mogućoj budućnosti koja tera na razmišljanje i promišljanje.\n- Spadam u velike fanove originalnog filma "Blade runner", tako da sam sa velikom zadrškom čekala novu verziju s obzirom na to da se retko desi u kinematografiji da nastavci filmova dosegnu snagu originala. U ovom slučaju to se nije desilo, ovo je sjajan film koji treba pogledati. Glavne uloge tumače Rajan Gosling i Harison Ford.\n- Restoran Istok u Jevremovoj ulici je vijetnamski restoran sa sjajnom ponudom istočnjačkih jela spravljenim na autentičan i izuzetno ukusan način. Kao veliki ljubitelj azijske kuhinje, uvek pratim otvaranje novih restorana koji neguju i razvijaju kvalitet istočnjaćkih specijaliteta.\nICOM Srbija izdao zvanično saopštenje povodom imenovanja…\nPREDSTAVA - AJNŠTAJNOVI SNOVI\n- Nova predstava Jugoslovenskog dramskog pozorišta, poznatog makedonskog reditelja Slobodana Unkovskog koji je poslednjih 20 godina uvek ostvarivao značajne i uzbudljive režije u našem gradu. Ovog puta u pitanju je savremeni komad sa sjajnom glumačkom ekipom: Dragan Mićanović, Anita Mančić, Branko Cvejić, Nataša Tapušković, Branka Petrić, Milena Živanović, Radovan Vujović i drugi.\nIZLOŽBE U MUZEJU SAVREMENE UMETNOSTI\n- Otvaranje ovog muzeja od velikog je značaja za našu kulturnu scenu. Odluka da sedam dana 24 časa bude otvoren muzej posetiocima i veliki broj ljudi koji je već obišao ovaj muzej, govori u prilog tome koliko kod nas postoji ozbiljan apetit i za kulturom i za umetnošću.\nKONCERT NIKA KEJVA U BEOGRADU\n- Nik Kejv je muzičar koji je jedan od nekoliko velikih umetnika popularne muzičke scene prema kome gajim ogromno poštovanje. Poslednji album koji je snimio je poput psalma jednog umetnika koji se kroz njega poneo sa najvećom tragedijom koja je mogla da ga zadesi i u svoj izraz uneo svu svoju kreativnu snagu i ispričao duboko potresnu priču o gubitku i životu.\nAjnštajnovi snoviana sofrenovićmuzej savremene umetnostiMuzej savremene umetnosti u Beogradupreporukaresotan Istok


Općina Centar će podržati aktivnosti Udruženja „Život sa Down sindromom“ FBiH - BiH Vijesti\nNaslovnica BOSNA I HERCEGOVINA Općina Centar će podržati aktivnosti Udruženja „Život sa Down sindromom“ FBiH\nOpćina Centar će podržati aktivnosti Udruženja „Život sa Down sindromom“ FBiH\nPredstavnici Udruženja „Život sa Down sindromom“ Federacije Bosne i Hercegovine posjetili su Općinu Centar gdje ih je ugostio načelnik Srđan Mandić sa saradnicima. Na sastanku je prisustvovala i vijećnica Senada Bosno koja je inicirala susretn načelnika sa predstavnicima udruženja. Razgovarano je o aktivnostima udruženja i saradnji sa Općinom Centar.\nSevdija Kujović, predsjednica udruženja je predstavila rad, rezultate i aktivnosti u proteklom periodu, ali i probleme sa kojima se ova organizacija suočava.\n-Osnovni ciljevi udruženja su inkluzija osoba sa Down sindormom u sve sfere života. Upravo na tom polju smo ostvarili i najveće rezultate. Mi želimo da mladi dobiju priliku na tržištu rada, ali i da jačamo sistem koji će tretirati probleme osoba sa Down sindromom. Jedan od većih problema sa kojima se suočavamo je prostor u kojem je smješteno udruženje i u kojem realizujemo niz aktivnosti. Nadamo se pomoći i podršci načelnika Mandića u rješavanju ovog pitanja, kazala je Kujović.\nUdruženje „Život sa Down sindromom“ FBiH je 2016. godine formiralo klub mladih „Neka, ja ću“ čiji je cilj jačanje samozastupanja osoba sa Down sidromom.\nPredstavnici navedenog kluba Harun Tanović i Anes Kujović, zajedno sa voditeljicom Elmom Nuhović, načelniku Mandiću su uputili inicijative i prijedloge koji doprinose poboljšanju položaja u društvu osoba sa Down sindromom.\nJedna od inicijativa se odnosila na uklanjanje nepropisno parkiranih vozila sa trotoara i pješačkih staza, ali i rješavanje problema pasa lutalica. Drugi prijedlog se odnosio na poboljšanje infrastrukture u školama, odnosno izgradnju liftova i rampi za osobe sa invaliditetom, te obezbjeđenje tehnologije za lakše i kvalitetnije učenje.\nNačelnik Mandić je naglasio da će Općina pomoći u rješavanju prostora za udruženje.\n-U Ulici Valtera Perića u skorije vrijeme bi se trebao osloboditi prostor u kojem je smješteno Udruženje za podršku porodicama sa djecom i osobama sa poteškoćama u razvoju Colibri. Navedeno udruženje je na korištenje dobilo drugi općinski prostor tako da nam ostaje na raspolaganju ovaj koji će uskoro ostati prazan. Želim da istaknem da Udruženje „Život sa Down sindromom“ FBiH, ali i ostala udruženja i organizacije koja rade sa osjetljivim kategorijama stanovništva, a pogotovo mladih ljudi, imaju iskrenog prijatelja i podršku u Općini Centar. Sigurno ćemo podići nivo saradnje, ali i podrške prema takvim udruženjima. Također, želimo da omogućimo obavljanje volonterskog i pripravničkog staža, ali i zapošljavanja, u skladu sa mogućnostima, osoba sa Down sindromom, naglasio je načelnik Mandić.\nPrethodni članakU smrskanoj Toyoti bile tužiteljice Aida Topalović, Šejla Heljić, Maja Pašić i glavna disciplinska tužiteljica Alena Kurspahić-Nadarević\nNaredni članakNeumoljiva statistika vs. hvalospjevi političara: Koliko je činjenično loša reakcija BiH na koronu


Tržni centar u srcu Šumadije - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Tržni centar u srcu Šumadije\nsreda, 26 oktobar 2011 07:50\nModeran šoping centar izraelske kompanije Plaza u koji će biti uloženo 50 miliona evra, biće otvoren u Kragujevcu 21. februara sledeće godine. To će biti prvi objekat te izraelske kompanije u Srbiji, a takvi šoping molovi gradiće se i u Beogradu, i to dva, i u Kruševcu. U šoping centru u Kragujevcu posao će dobiti 400 do 500 ljudi, najavio je direktor te kompanije za Srbiju Sagiv Meger i dodao da trenutno na izgradnji tog objekta radi 1.500 građevinaca.\nReč je o objektu površine 65.000 metara kvadratnih, koji će imati 110 prodajnih objekata, dva supermarketa, šest bioskopa opremljenih 3D tehnologijom i razne druge zabavne sadržaje, a u njemu će moći da se kupe prozvodi poznatih svetskih i domaćih brendova. "Kragujevac Plaza je naš najnoviji projekat i sigurni smo da će biti mesto okupljanja Kragujevčana i ostalih stanovnika iz Šumadije", rekao je Meger i naglasio da ta kompanija baš u Kragujevcu gradi prvi objekat, zato što je lokalna samouprava bila efikasna u izdavanju raznih dozvola. Objašnjavajući da je 75 odsto prodavnica već izdato, Meger kaže da već ima dosta brendiranih firmi, ali da treba očekivati i dolazak brendova iz Izraela.\nNaglasivši da je šoping-mol u Kragujevcu impresivan i po mnogo čemu prvi, ambasador Izraela u Srbiji Josef Levi je ocenio da će taj objekat predstavljati jednu "pozitivnu revoluciju".\n"Mi smo optimisti i smatramo da imamo sjajnu budućnost. Izgradnja Plaza centra u Kragujevcu je novo poglavlje saradnje i solidarnosti naših zemalja", rekao je Levi.\nPrema njegovim rečima, Kragujevac i region će izgradnjom šoping centra dobiti "lep poklon", jer se radi o centru savremenog stila i modernih linija koji je po mnogo čemu prvi u Kragujevcu.\n"Trenutna spoljnotrgovinska razmena Srbije i Izraela iznosi 60 miliona evra, što nije dovoljno i ima još prostora da se ta razmena poveća", rekao je ambasador Izraela.\nPored poznatih svetskih robnih marki, u ovom tržnom centru biće i Sinepleks, poznata kinematografska kompanija, koja će vratiti bioskop u Kragujevac. Igor Stanković, direktor Sinepleksa Srbija, kaže da će u bioskopima biti 1.250 mesta u šest sala različite veličine. Najveća sala imaće 300 mesta, a njihovo opremanje počinje danas.